title: Urho Heinänen

text: Heinäsen vanhemmat olivat Vihtori Heinänen (1869–1948) ja Amanda Nurminen (1867–1936). Heinäsen isä perusti vuonna 1897 Hämeenlinnaan kiviveistämön. Urho Heinänen kävi keskikoulun Hämeenlinnan lyseossa ja sen jälkeen Zetterblomin yksityisessä kauppakoulun. Heinänen opiskeli kuvanveistoa kuvanveistäjä Willehad Martinin johdolla 1914–1920. Hän osallistui Suomen Taiteilijain näyttelyyn vuonna 1915.


title: Urho Heinänen

text: Heinänen johti vuosina 1922–1937 isänsä perustamaa Heinäsen kiviveistämöä joka muun muassa urakoi vuonna 1931 valmistuneen Eduskuntatalon kivityöt. Veistämö joutui kuitenkin 1930-luvulla lamavuosina talousvaikeuksiin ja Heinänen toimi sittemmin Vehmaan Vinkkilässä E. Lehdon kiviliikkeen piirtäjänä ja suunnittelijana 1937–1942 ja sen jälkeen Hämeenlinnassa Kummila Oy:n omistaman "Kiviveistämö Heinänen Oy":n johtajana 1940-luvun lopulle saakka.


title: Urho Heinänen

text: Heinänen toimi ohjaajana Hämeenlinnan Työväen Näyttämöllä, Hämeenlinnan Suojeluskunta-Näyttämöllä ja Turun Työväen Teatterissa sekä useilla harrastajanäyttämöillä Hauholla ja Uudessakaupungissa 1950- ja 1960-luvuilla. Hän oli myös Hämeen Sanomien taidearvostelijana ja pakinoi lehdessä nimimerkillä "Uuhoo". Heinänen toimi lisäksi radioselostajana ja radion teatterikatsausten juontajana.


title: Asti Vermanen

text: Asti Vermanen (1. elokuuta 1892 Rymättylä – 25. helmikuuta 1949) oli suomalainen taidemaalari.


title: Asti Vermanen

text: Vermanen opiskeli Turun Taideyhdistyksen piirustuskoulussa 1908–1913. Hänen töitään oli esillä ulkomailla Kööpenhaminassa 1937.


title: Yrjö Holopainen

text: Kaarlo Yrjö Holopainen (23. huhtikuuta 1866 Enonkoski – 25. marraskuuta 1892 Helsinki) oli suomalainen kivipiirtäjä.


title: Yrjö Holopainen

text: Holopainen opiskeli Suomen Taideyhdistyksen piirustuskoulussa 1884–1888.


title: Älä anna periksi

text: Älä anna periksi ("Stand and Deliver") on yhdysvaltalainen draamaelokuva vuodelta 1988. Sen ohjannut Ramon Menendez, joka teki myös elokuvan käsikirjoituksen yhdessä Tom Muscan kanssa. Ongelmanuorten sitkeästä matematiikanopettajasta kertovan tosipohjaisen elokuvan pääosaa näyttelee Edward James Olmos, joka sai roolistaan Oscar-palkintoehdokkuuden.


title: Älä anna periksi

text:
Lähde:
Elokuva valittiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: The Ellen DeGeneres Show

text: The Ellen DeGeneres Show (usein lyhennettynä Ellen Show tai Ellen) on yhdysvaltalainen keskusteluohjelma, jonka juontajana toimii Ellen DeGeneres. Ohjelmaa on esitetty Yhdysvalloissa vuodesta 2003 ja se jatkuu ainakin vuoteen 2020 asti.


title: The Ellen DeGeneres Show

text: Ohjelmaa kuvataan Kaliforniassa. Julkisuuden henkilöiden vierailuiden lisäksi ohjelma sisältää musiikkivieraita ja pelejä studioyleisön kanssa.


title: Rikoksista pahin

text: Rikoksista pahin (engl. "Major Crimes") on yhdysvaltalainen rikosdraamasarja, joka on "Ratkaisija"-sarjan spin-off. Sarja alkoi TNT-kanavalla vuonna 2012. Suomessa MTV3 aloitti sarjan esittämisen vuonna 1. tammikuuta 2014. Osa sarjan tekijöistä ja näyttelijöistä ovat samoja kuin "Ratkaisijassa".


title: Rikoksista pahin

text: Los Angelesiin sijoittuvassa sarjassa seurataan LAPD:n suurrikosyksikköä, jota johtaa ylikomisario Sharon Raydor (Mary McDonnell). Raydor oli mukana jo "Ratkaisija"-sarjassa, mutta vain kaudet 5-7. "Ratkaisijassa" yksikköä johti Brenda Leigh Johnson, joka ei esiinny jatko-osassa. Muita samoja molemmissa sarjoissa esiintyviä henkilöitä ovat muun muassa rikoskomisario Louie Provenza (G. W. Bailey), rikoskomisario Andy Flynn (Tony Denison), rikoskomisario Michael Tao (Michael Paul Chan) sekä rikostutkija Julio Sanchez (Raymond Cruz).


title: Joy Behar

text: Joy Behar (s. 7. lokakuuta 1942 Brooklyn, New York, Yhdysvallat) on yhdysvaltalainen koomikko ja näyttelijä. Hän oli "The View" -keskusteluohjelman panelistina vuosina 1997–2013 ja uudestaan vuodesta 2015 alkaen.


title: Kael Mouillierat

text: Kael Brennan Mouillierat (s. 9. joulukuuta 1987 Edmonton, Alberta, Kanada) on kanadalainen jääkiekkoilija, joka pelasi kaudella 2016–2017 Ruotsin SHL-liigan Luleå HF:ssä. Hän on pelipaikaltaan vasen laitahyökkääjä, mutta osaa pelata myös keskellä. Mouillierat on pelannut urallaan seitsemän NHL-ottelua.


title: Kael Mouillierat

text: Mouillierat pelasi Albertan paikallisia juniorisarjoja Knights of Columbuksessa. Hänet valittiin AMHL-juniorisarjan kauden 2003–2004 parhaaksi hyökkääjäksi. Vuodet 2004–2006 Mouillierat pelasi AJHL-joukkue Drayton Valley Thunderissa. Ensimmäisellä kaudellaan 2004–2005 hän oli joukkueen paras pistemies ja maalintekijä tehoilla 30+28=58. Mouillierat pelasi kauden aikana myös AJHL:n tähdistöottelussa. Hänet valittiin kauden päätteeksi liigan toiseen tähdistökentälliseen, tulokkaiden tähdistökentälliseen ja Thunderin parhaaksi tulokkaaksi. Mouillierat oli joukkueen paras pistemies ja maalintekijä myös kaudella 2005–2006 tehoilla 30+41=71.


title: Kael Mouillierat

text: Vuodet 2006–2010 Mouillierat kävi Minnesotan osavaltionyliopistoa Mankatossa. "Sophomore" -vuotenaan 2007–2008 hän jakoi 11 osumallaan joukkueensa sisäisen maalipörssin toisen sijan Jason Wileyn kanssa edellään vain Mick Berge. Kaudella 2008–2009 Mouillierat oli MSU:n paras maalintekijä ja kolmanneksi paras pistemies tehoilla 17+13=30. Hän jakoi WCHA:n maalipörssin seitsemännen sijan St. Cloudin Garrett Roen kanssa. Mouillierat valittiin kauden aikana kahdesti sarjan viikon hyökkääväksi pelaajaksi. Viimeisellä yliopistokaudellaan 2009–2010 hänet valittiin MSU:n varakapteeniksi. Mouillierat jakoi tehoilla 13+12=25 joukkueen sisäisen maalipörssin voiton Jerad Stewartin kanssa ja sisäisen pistepörssin toisen sijan Rylan Galiardin kanssa. Hänet valittiin kauden päätteeksi WCHA:n akateemiseen tähdistökentälliseen.


title: Kael Mouillierat

text: Kauden 2009–2010 jälkeen, maaliskuussa 2010 Mouillierat liittyi vapaana agenttina ECHL-joukkue Idaho Steelheadsiin. Hän pelasi siellä yhdeksän ottelua. Mouillierat jatkoi joukkueessa myös kaudella 2010–2011, jolloin hän oli joukkueen paras syöttäjä ja toiseksi paras pistemies Mark Derlagon jälkeen tehoilla 25+38=63. Mouillierat voitti myös Steelheadsin sisäisen tehotilaston lukemalla +10. Hän pelasi kauden aikana myös ECHL:n tähdistöottelussa, valittiin liigan marraskuun kuukauden tulokaspelaajaksi ja kauden päätteeksi tulokkaiden tähdistökentälliseen. Helmikuussa 2011 Steelheads lainasi Mouillieratin kuuden ottelun ajaksi AHL-joukkue Texas Starsiin. Saman vuoden lokakuussa hän teki taas vuoden mittaisen jatkosopimuksen Steelheadsin kanssa.


title: Kael Mouillierat

text: Joulukuussa 2011 Steelheads lainasi Mouillieratin AHL-joukkue Bridgeport Sound Tigersiin, jonne hän sai loppukauden 2011–2012 kattaneen sopimuksen helmikuussa 2012. Mouillieratin tulokaskausi AHL:ssä toi 44 runkosarja- ja kahdessa playoff-ottelussa tehot 8+15=23. Kauden 2012–2013 kynnyksellä, lokakuussa 2012 hän palasi taas Steelheadsiin. Mouillierat teki 19 ottelussa 27 tehopistettä, kunnes hän siirtyi joulukuussa ammattilaistry-out -sopimuksella AHL-joukkue St. John’s IceCapsiin. Mouillierat sai tammikuussa 2013 loppukauden jatkosopimuksen. Hän teki IceCapsissa 50 runkosarjaottelussa tehot 11+31=42, joilla Mouillierat oli joukkueen kolmanneksi paras pistemies. Kesäkuussa hän teki vuoden mittaisen jatkosopimuksen IceCapsin kanssa. Kaudella 2013–2014 Mouillierat teki AHL:n yhden kauden piste-ennätyksensä tehoilla 20+33=53. Hän eteni IceCapsin kanssa aina Calder Cup -finaaleihin saakka, mutta mestaruuden vei kuitenkin Texas Stars otteluvoitoin 4–1.


title: Kael Mouillierat

text: Heinäkuussa 2014 Mouillierat teki vapaana agenttina vuoden mittaisen, kaksisuuntaisen ja 675 000 dollarin arvoisen NHL-sopimuksen New York Islandersin kanssa. Hän pelasi kauden 2014–2015 suurimmaksi osaksi tutussa AHL-joukkue Bridgeport Sound Tigersissa, jonka varakapteeniksi Mouillierat nousi. Hän oli joukkueen paras maalintekijä ja toiseksi paras pistemies Alan Quinen jälkeen tehoilla 24+26=50. 22. maaliskuuta 2015 Mouillierat onnistui tekemään Binghamton Senatorsia vastaan ilmaveivimaalin mailan rystypuolelta.


title: Kael Mouillierat

text: Mouillierat debytoi kauden 2014–2015 aikana myös 27-vuotiaana Islandersin NHL-joukkueessa, jossa hän pelasi kuusi runkosarjaottelua tehopistein 1+1=2. Mouillierat kutsuttiin seuran NHL-vahvuuteen 20. helmikuuta 2015 paikkaamaan Mihail Grabovskin loukkaantumista. Hän teki NHL-debyyttinsä seuraavana päivänä 21. helmikuuta 2015 vieraissa Washington Capitalsia vastaan. Mouillierat sai ottelussa jääaikaa 9.07 minuuttia. Kolmannessa NHL-ottelussaan 24. helmikuuta 2015 Arizona Coyotesia vastaan hän teki NHL-uransa avausmaalin. Mouillierat sai myös Islandersin 5–1-voittoon päättyneessä ottelussa syöttöpisteen oltuaan Matt Martinin tekemän 2–1-ratkaisumaalin kakkossyöttäjänä. Hänet valittiin ottelun kakkostähdeksi.


title: Kael Mouillierat

text: Mouillierat teki heinäkuussa 2015 vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen Pittsburgh Penguinsin kanssa. Hän pelasi kauden 2015–2016 aikana yhden NHL-ottelun.


title: Kael Mouillierat

text: Kaudeksi 2016–2017 Mouillierat siirtyi vuoden mittaisella sopimuksella Ruotsin SHL-liigan Luleå HF:ään. Hän oli Mestarien liigassa joukkueen paras maalintekijä kahdella osumallaan, jotka riittivät myös neljän muun pelaajan kanssa jaettuun sisäisen pistepörssin kärkisijaan.


title: Pokerimestari 2006

text: Pokerimestari 2006 oli syksyllä 2006 MTV3-kanavalla esitetty pokeriohjelma, jossa seurattiin No Limit Texas hold ’em -pokeriturnausta. Ohjelmassa pokeriammattilaiset, amatööripelaajat sekä julkkikset kilpailivat Suomen taitavimman pokerin pelaajan tittelistä. Voittajalle oli luvassa loppusyksystä matka Las Vegasiin World Poker Tourin turnaukseen. Ohjelmaa juonsi Tomi Tuominen ja kommenttaattorina toimi Ville Wahlbeck.


title: Pokerimestari 2006

text: Voittajaksi selviytyi 22-vuotias Teemu Kangasvieri.


title: Just Between the Two of Us

text: Just Between the Two of Us on countrylaulajien Merle Haggardin ja Bonnie Owensin duettoalbumi, joka julkaistiin vuonna 1966 levymerkillä Capitol Records.


title: Just Between the Two of Us

text: Tuona aikana Haggardin ensimmäinen top-10 hitti oli "(My Friends Are Gonna Be) Strangers" (1965), mutta Owens oli itse asiassa paremmin tunnettu esiintyjä. Bonnie, joka oli ollut naimisissa Buck Owensin kanssa, voitti uuden Academy of Country Music's ensimmäinen palkinnon, kun hänen 1965 debyyttialbuminsa, ""Don't Take Advantage Of Me"", oli top-5 hitti. Haggard muistelee "American Masters" episodissa, joka oli omistettu hänelle, että Owens oli asettanut hänen uransa syrjään auttaaksen häntä tulemaan tunnetuksi.


title: Just Between the Two of Us

text: Haggard ja Owens, jotka tulisivat lopulta menemään naimisiin, tekivät pienen hitin duetolla "Just Between The Two Of Us" vuonna 1965.


title: Just Between the Two of Us

text: ""Just Between The Two Of Us"" pääsi sijalle 4 koko maan albumilistalla.


title: Kali (täsmennyssivu)

text: Kali tarkoitaa seuraavia asioita:


title: Vaiana

text: Vaiana () on vuonna 2016 ensi-iltansa saanut Disneyn animaatioelokuva, jonka ovat ohjanneet Ron Clements ja John Musker. Elokuvan pääosissa ääninäyttelevät Auli’i Cravalho ja Dwayne Johnson.


title: Vaiana

text: Elokuva sai ensi-iltansa Yhdysvalloissa 23. marraskuuta 2016. Suomessa ensi-ilta oli 17. helmikuuta 2017.


title: Vaiana

text: Elokuvan alkuperäinen nimi on "Moana", mutta Euroopan markkinoilla sen nimeksi vaihdettiin "Vaiana", sillä Espanjassa ja joissakin muissa maissa Moana oli ennestään rekisteröity tuotemerkki. Italiassa nimeksi otettiin puolestaan "Oceania".


title: Vaiana

text: Laulajat: Pasi Piispanen, Pekka Kuorikoski, Mikko Jokinen, Matti Holi, Antti L. J. Pääkkönen, Katja Aakkula, Sari Ann Stolt, Camilla Bäckman ja Nina Tapio.


title: Vaiana

text: Muissa rooleissa: Saana Norra, Luca Vieri, Ia Koivisto, Senja Alexander, Sampo Kovalainen, Petrus Kähkönen ja Aku Laitinen.


title: Vaiana

text: Dialogin ja laulut on suomentanut Tuija Korhonen ja ohjannut Markus Bäckman.


title: Vaiana

text: Saarella (engl. Where You Are)


title: Vaiana

text: Esittäjät: Pasi Ruohonen, Petra Karjalainen, Yasmine Yamajako, Susanna Haavisto, Neve Sirkiä ja Alissa Kovalainen


title: Vaiana

text: Taivaanrantaan (engl. How Far I'll Go)


title: Vaiana

text: Esittäjä: Yasmine Yamajako


title: Vaiana

text: Tunnemme tien (engl. We Know The Way)


title: Vaiana

text: Esittäjät: Pekka Kuorikoski ja Pasi Piispanen


title: Vaiana

text: Taivaanrantaan - repriisi (engl. How Far I'll Go - reprise)


title: Vaiana

text: Ei kestä (engl. You're Welcome)


title: Vaiana

text: Esittäjä: Veeti Kallio


title: Vaiana

text: Loiste (engl. Shiny)


title: Vaiana

text: Esittäjä: Arttu Wiskari


title: Vaiana

text: Olen Vaiana (engl. I Am Vaiana)


title: Vaiana

text: Esittäjät: Yasmine Yamajako ja Susanna Haavisto


title: Vaiana

text: Tule kuorestasi (engl. Know Who You Are)


title: Vaiana

text: Tunnemme tien - repriisi (engl. We Know The Way - reprise)


title: Vaiana

text: Esittäjät: Pasi Piispanen ja Pekka Kuorikoski


title: Hanno J. Kunnas

text: Hanno Klaus Julius Kunnas (13. maaliskuuta 1894 Puumala – 30. lokakuuta 1958 Helsinki) oli suomalainen varatuomari, joka toimi Valtiollisen poliisin johtajana lyhytaikaisesti vuonna 1947. Hänet pidätettiin vielä saman vuoden aikana ja tuomittiin valtiopetoksesta neljän kuukauden vankeuteen oikeudenkäynnissä, jonka pöytäkirjat ovat edelleen salaisia.


title: Hanno J. Kunnas

text: Kunnas suoritti varatuomarin tutkinnon vuonna 1921, jonka jälkeen hän toimi nimismiehenä vuoteen 1926 saakka, poliisitarkastajana 1926–1935 sekä kruununvoutina 1935–1945. Kunnas oli yksi valtioneuvoston vuonna 1945 asettaman sotasyyllisyystutkijalautakunnan jäsenistä yhdessä Onni Petäyksen, Helge Halmeen ja Eric Idestamin kanssa.


title: Minekaze (1919)

text: Minekaze () oli keisarillisen Japanin laivaston Minekaze-luokan hävittäjä toisessa maailmansodassa.


title: Minekaze (1919)

text: Alus tilattiin Maizurun laivastontelakalta, missä köli laskettiin 20. huhtikuuta 1918. Alus laskettiin vesille 8. helmikuuta 1919 ja otettiin palvelukseen 29. toukokuuta 1920.


title: Minekaze (1919)

text: Aluksen polttoainevarastoja supistettiin 1937-1938 275 tonniin. Lisäksi aluksen runkoa vahvistettiin ja savuhormeihin lisättiin huput.


title: Minekaze (1919)

text: Vuonna 1941 alus oli Chinkain vartioalueella päällikkönään Wakasugi Jiichi. Alus lähti 5. lokakuuta Chinkaista sukellusveneidentorjuntapartioon Korean ja Japanin välille. Alus siirrettiin 10. huhtikuuta 1942 Sasebon laivastoalueelle, jossa se oli partio- ja saattuetehtävissä. Wakasugi luovutti 25. heinäkuuta aluksen päällikkyyden Gogo Moriolle. Alus lähti 25. syyskuuta Sasebosta saattueetta suojaten Saipanille, Trukiin ja Rabauliin. Alus palasi 12. marraskuuta Saseboon täydennettäväksi ja huollettavaksi. Alus lähti 27. marraskuuta partiomatkalle Itä-Kiinan merelle, mistä se palasi korjauksia varten Saseboon 1. joulukuuta.


title: Minekaze (1919)

text: Alus lähti 11. huhtikuuta 1943 partiomatkalle Itä-Kiinan merelle. Gogo luovutti aluksen päällikkyyden 18. toukokuuta Imaizumi Masajirolle. Alus liitettiin 1. helmikuuta 1944 saattajavoimien 1. saattajadivisioonaan. Alus lähti 5. helmikuuta Mojista suojaten saattuetta. Yhdysvaltain laivaston sukellusveneen "USS Pogy" laukaisema torpedo osui 10. helmikuuta "Minekazeen" 85 mailia Formosalta pohjoiskoilliseen. Aluksen upotessa sai surmansa 99 miehistönjäsentä mukaan lukien aluksen päällikkö Imaizumi. Alus poistettiin alusluettelosta 31. maaliskuuta.


title: Sawakaze (1919)

text: Sawakaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Sawakaze (1919)

text: Alus tilattiin Mitsubishin Nagasakin telakalta. Sen köli laskettiin 7. tammikuuta 1918 ja alus laskettiin vesille 7. tammikuuta 1919. Alus otettiin palvelukseen 6. maaliskuuta 1920.


title: Sawakaze (1919)

text: Alus siirrettiin reserviin 15. syyskuuta 1945 ja sen miehistö upotti aluksensa 1948.


title: Hahoe

text: Hahoe () on perinteinen kylä Joseon-dynastian ajalta. Hahoe on suojassa vuoristossa ja sijaitsee joen rannalla. Hahoe valittiin yhdessä Yangdongin kanssa UNESCOn maailmanperintöluetteloon vuonna 2010.


title: Yangdong (kylä)

text: Yangdong () on perinteinen kylä Joseon-dynastian ajalta. Yangdong on suojassa vuoristossa ja sijaitsee joen rannalla. Hahoe valittiin yhdessä Hahoen kanssa UNESCOn maailmanperintöluetteloon vuonna 2010.


title: Hakaze (1920)

text: Hakaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Hakaze (1920)

text: Alus tilattiin Mitsubishin Nagasakin telakalta. Sen köli laskettiin 11. marraskuuta 1918 ja alus laskettiin vesille 21. kesäkuuta 1920. Alus otettiin palvelukseen kolme kuukautta myöhemmin 16. syyskuuta.


title: Yūkaze (1921)

text: Yūkaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Yūkaze (1921)

text: Alus tilattiin Mitsubishin Nagasakin telakalta. Sen köli laskettiin 14. joulukuuta 1920 ja alus laskettiin vesille 28. huhtikuuta 1921. Alus otettiin palvelukseen vielä samana vuonna 24. elokuuta.


title: Yūkaze (1921)

text: Alus siirrettiin reserviin 5. lokakuuta 1945. Se luovutettiin 14. elokuuta 1947 Britannian kuninkaalliselle laivastolle, joka romutti aluksen.


title: Shiokaze (1920)

text: Shiokaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Shiokaze (1920)

text: Alus tilattiin Maizurun laivastontelakalta. Sen köli laskettiin 15. toukokuuta 1920 ja alus laskettiin vesille vielä samana vuonna 22. lokakuuta. Alus otettiin palvelukseen 21. heinäkuuta 1921.


title: Shiokaze (1920)

text: Alus siirrettiin reserviin 5. lokakuuta 1945 ja sen miehistö upotti aluksensa 1948.


title: Okikaze (1919)

text: Okikaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Okikaze (1919)

text: Alus tilattiin Maizurun laivastontelakalta. Sen köli laskettiin 22. helmikuuta 1919 ja alus laskettiin vesille vielä samana vuonna 3. lokakuuta. Alus otettiin palvelukseen 17. elokuuta 1920.


title: Okikaze (1919)

text: Alus upotettiin 10. tammikuuta 1943.


title: Shimakaze (1920)

text: Shimakaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Shimakaze (1920)

text: Alus tilattiin Maizurun laivastontelakalta. Sen köli laskettiin 5. syyskuuta 1919 ja alus laskettiin vesille 31. maaliskuuta 1920. Alus otettiin palvelukseen vielä saman vuoden lopulla 15. marraskuuta.


title: Shimakaze (1920)

text: Alus muutettiin 1. huhtikuuta 1940 partiovene No 1:ksi. Se upotettiin 10. helmikuuta 1943.


title: Nadakaze (1920)

text: Nadakaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Nadakaze (1920)

text: Alus tilattiin Maizurun laivastontelakalta. Sen köli laskettiin 9. tammikuuta 1920 ja alus laskettiin vesille vielä samana vuonna 26. kesäkuuta. Alus otettiin palvelukseen 30. syyskuuta 1921.


title: Nadakaze (1920)

text: Alus muutettiin 1. huhtikuuta 1940 partiovene No 2:ksi. Se upotettiin 25. heinäkuuta 1945.


title: Yakaze (1920)

text: Yakaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Yakaze (1920)

text: Alus tilattiin Maizurun laivastontelakalta. Sen köli laskettiin 15. elokuuta 1918 ja alus laskettiin vesille 10. huhtikuuta 1920. Alus otettiin palvelukseen vielä samana vuonna 19. heinäkuuta.


title: Yakaze (1920)

text: Alus muutettiin 20. heinäkuuta 1942 koululaivaksi ja se sijoitettiin torpedokouluun. Se tuhoutui 20. heinäkuuta 1945.


title: Tachikaze (1921)

text: Tachikaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Tachikaze (1921)

text: Alus tilattiin Maizurun laivastontelakalta. Sen köli laskettiin 18. elokuuta 1920 ja alus laskettiin vesille 31. maaliskuuta 1921. Alus otettiin palvelukseen vielä saman vuoden lopulla 5. joulukuuta.


title: Tachikaze (1921)

text: Alus upotettiin 17. helmikuuta 1944.


title: Hokaze (1921)

text: Hokaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Hokaze (1921)

text: Alus tilattiin Maizurun laivastontelakalta. Sen köli laskettiin 30. marraskuuta 1920 ja alus laskettiin vesille 12. heinäkuuta 1921. Alus otettiin palvelukseen vielä saman vuoden lopulla 22. joulukuuta.


title: Odessa (kustantamo)

text: Odessa oli suomalainen kirjankustantamo, joka julkaisi 44 kirjaa vuosina 1983–1993. Sen perustivat Kari Lempinen (Walter de Camp) ja Jukka Lindfors.


Luettelo Limingan julkisista taideteoksista ja muistomerkeistä sisältää Limingan kunnassa olevat patsaat, muistomerkit ja muistolaatat.


title: Jared Kushner

text: Jared Kushner (s. 1981) on New Jerseystä kotoisin oleva amerikanjuutalainen liikemies, joka on The New York Observerin pääomistaja sekä presidentti ja liikemies Donald Trumpin vävy eli Trumpin tyttären Ivanka Trumpin aviomies. Kushnerin yritys Kushner Properties on miljardiluokan yritys. Kushner on käynyt Harvardin yliopistoa, jonne hän pääsi sen jälkeen, kun hänen isänsä oli tehnyt yliopistolle 2,5 miljoonan dollarin lahjoituksen. Kirjailija Daniel Goldenin mukaan Kushner ei olisi saanut opiskelupaikkaa ilman lahjoitusta. Observerin Kushner osti vain 25-vuotiaana. Kushner on perheestä, joka on erikoistunut liiketoimissaan kiinteistökauppoihin. Hänestä tuli yrityksen toimitusjohtaja sen jälkeen, kun Kushnerin isä Charles Kushner joutui vankilaan. Charles Kushner sai 1,5 vuoden tuomion verorikoksista, laittomista vaalikampanjalahjoituksista ja todistajien häirinnästä. Oikeusjutun aikaan New Jerseyn ylimpänä syyttäjänä toimi Chris Christie, jolla oli tärkeä osa myös presidentinvaalit voittaneen Trumpin taustajoukoissa. Christie erotettiin pian vaalien jälkeen Trumpin joukoista. Arvioidaan yleisesti, että Jared Kushner oli erottamisen takana ja sai tällä tavoin kostaa isänsä puolesta.


title: Jared Kushner

text: Jaredilla ja Ivankalla on kolme lasta. Aikaisemmin pariskunta tuki demokraatteja. Heidän omaisuutensa arvo on noin 240–740 miljoonaa dollaria. Sen on arveltu voivan aiheuttaa eturistiriitoja. Kushner on tienannut viime vuosina satoja miljoonia dollareita kiinteistöihin liittyvillä kaupoilla ja muilla sijoituksilla. Hän on luopunut yli 200 johtotehtävästä, mutta saa edelleen useista niistä taloudellista hyötyä erilaisten rahastojen kautta. Helmikuussa 2017 Kushner kertoi, että myy osuutensa Observerista perheensä rahastolle.


title: Jared Kushner

text: Kushner on Trumpin suosiossa. Tammikuussa 2017 uutisoitiin, että Trump nimittää Kushnerin presidentin vanhemmaksi neuvonantajaksi, ja hän tullee vaikuttamaan Lähi-idän politiikkaan ja kauppasopimuksiin tehtävässään. Nimitys aiheutti keskustelua, sillä Yhdysvaltain laki kieltää viranhaltijoiden sukulaisten hallintoon palkkaamisen. Eräiden laintulkintojen mukaan Kushner on Donald Trumpin sukulainen. Oli kuitenkin epäselvää, koskeeko kielto myös presidentin kansliaa, jossa Kushnerin oli määrä työskennellä. Oikeusministeriö vahvisti tammikuussa, että estettä nimitykselle ei ole. Myöhemmin ilmoitettiin, että Kushner johtaa Yhdysvaltain hallintoa uudistavaa toimistoa Valkoisessa talossa. Hänellä on nyt laajat valtuudet uusia maan hallintoa.


title: Jared Kushner

text: Kushner on täysin kokematon poliittisessa diplomatiassa. Silti, edellä mainittujen toimien lisäksi Trump on nimittänyt Kushnerin Israel-neuvonantajakseen. Pian Trumpin valinnan jälkeen Israelin puolustusministeriö ilmoitti rakentavansa valinnasta innoittuneena miehittämälleen Länsirannan juutalaissiirtokunnan alueelle 2 500 uutta asuntoa. Kushnerin vanhemmat ja Israelin suurlähettiläs David M. Friedman ovat rahoittaneet rakennushanketta.


title: Jared Kushner

text: Toukokuussa 2017 uutisoitiin, että FBI on aloittanut tutkimukset Jared Kushnerin kytköksistä Venäjälle. Kushnerin yhteyksiä venäläisiin tutkitaan niiden laajuuden ja luonteen takia. Hän on jo ollut muun muassa Yhdysvaltain senaatin tiedusteluvaliokunnan kuultavana Venäjä-yhteyksistään. Hän liittyy myös Donald Trump Jr.:n tapaamiseen venäläisen asianajajan kanssa kesällä 2016.


title: Nokaze (1921)

text: Nokaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Nokaze (1921)

text: Alus tilattiin Maizurun laivastontelakalta. Sen köli laskettiin 16. huhtikuuta 1921 ja alus laskettiin vesille vielä samana vuonna 1. lokakuuta. Alus otettiin palvelukseen 31. maaliskuuta 1922.


title: Nokaze (1921)

text: Alus upotettiin 20. helmikuuta 1945.


title: Namikaze (1922)

text: Namikaze () oli Keisarillisen Japanin laivaston Minekaze-luokan hävittäjä toisessa maailmansodassa.


title: Namikaze (1922)

text: Alus tilattiin Maizurun laivastontelakalta. Sen köli laskettiin 7. marraskuuta 1921 ja alus laskettiin vesille 24. kesäkuuta 1922. Alus otettiin palvelukseen vielä saman vuoden lopulla 11. marraskuuta 1922.


title: Namikaze (1922)

text: Alus siirrettiin reserviin 5. lokakuuta 1945. Se luovutettiin 3. lokakuuta 1947 Kiinan laivastolle, joka romutti aluksen 1960.


title: Numakaze (1922)

text: Numakaze () oli keisarillisen Japanin laivaston Minekaze-luokan hävittäjä.


title: Numakaze (1922)

text: Alus tilattiin Maizurun laivastontelakalta, missä köli laskettiin 10. elokuuta 1921. Alus laskettiin vesille 22. toukokuuta 1922 ja otettiin palvelukseen vielä samana vuonna 24. heinäkuuta.


title: Numakaze (1922)

text: Alus upotettiin 19. joulukuuta 1943.


title: Dinamo Basket Sassari

text: Dinamo Basket Sassari on italialainen koripalloseura Sassarin kaupungista.


title: Dinamo Basket Sassari

text: Seura on menestynyt etenkin 2010-luvulla voittaen Italian mestaruuden vuonna 2015 ja Italian cup-mestaruuden vuosina 2014 ja 2015. Vuonna 2015 se voitti myös Italian supercupin. Dinamo pelasi myös ULEBin alaisissa eurosarjoissa (EuroCup ja Euroliiga). Kaudella 2016–2017 seura osallistuu Mestarien liigaan.


title: Akizuki (1941)

text: Akizuki () oli keisarillisen Japanin laivaston Akizuki-luokan hävittäjä toisessa maailmansodassa.


title: Akizuki (1941)

text: Alus tilattiin Maizurun laivastontelakalta. Sen köli laskettiin 30. heinäkuuta 1940 ja alus laskettiin vesille 2. heinäkuuta 1941. Alus otettiin palvelukseen 11. kesäkuuta 1942.


title: Akizuki (1941)

text: Alus lähti 12. kesäkuuta 1942 Kureen, mistä se lähti merelle 15. kesäkuuta saattaen "Zuikakua" yhdessä "Oboron" kanssa. Osasto siirtyi valmiusasemiin pohjoiselle merialueelle valmistauduttaessa torjumaan oletettua Yhdysvaltain hyökkäystä Aleuteille. Osasto saapui 23. kesäkuuta Ōminatoon, mistä "Akizuki" lähti edelleen "Oboron" kanssa. Alukset saapuivat seuraavana iltana Yokosukaan.


title: Akizuki (1941)

text: Alus lähti 29. kesäkuuta "Kamakuramarun" suojana Makassariin, jonne ne saapuivat 6. heinäkuuta. Alukset lähtivät 10. heinäkuuta paluumatkalle ja ne saapuivat Yokosukaan 18. heinäkuuta. Alus lähti 13. elokuuta ammuslaiva "Narutomarun" kanssa Kaviengin kautta Rabauliin. Alusten saavuttua 20. elokuuta Kaviengiin "Akizuki" sai tiedon kahden rahtialuksen joutumisesta Yhdysvaltain laivaston sukellusveneen "S-41" hyökkäyksen kohteeksi. "Akizuki" pudotti syvyyspommeja, mutta tuloksesta ei ollut tietoja. Seuraavana päivänä alukset jatkoivat Kaviengista matkaansa Rabauliin, jonne ne saapuivat vielä samana päivänä.


title: Akizuki (1941)

text: Alus joutui 22. elokuuta Rabaulissa ilmahyökkäykseen kärsimättä kuitenkaan vaurioita. Alus lähti merelle liittyäkseen amiraali Nagumon laivasto-osastoon. Se joutui 24. elokuuta ilmahyökkäykseen, joka torjuttiin tykkitulella. Samana päivänä alus liittyi Nagumon osastoon.


title: Akizuki (1941)

text: Alus saapui 5. syyskuuta lentotukialusosaston mukana Trukille, jossa se osallistui ilmapuolustusharjoituksiin. Alus lähti 10. syyskuuta laivaston mukana merelle. Se tankattiin merellä 15. syyskuuta "Kokuyomarulta". Aluksella annettiin 18. syyskuuta sukellusvenehälytys ja miehistö laukaisi kuusi syvyyspommia ilman havaittavaa tulosta. Alus palasi Trukille 23. syyskuuta.


title: Akizuki (1941)

text: Alus partioi syyskuussa Trukilta Salomonsaarten pohjoispuolella. Se lähti 27. syyskuuta Trukilta Shortlandsiin, jonne se saapui kaksi päivää myöhemmin. Alus joutui 3. lokakuuta aamuyöstä Shortlandsin ankkuripaikalla ilmahyökkäykseen kärsimättä vaurioita. Iltapäivällä alus lähti merelle kohdatakseen "Nisshinin" ja suojatakseen aluksen paluuta Tassafarongalta.


title: Akizuki (1941)

text: Ennen pimeyden laskeutumista alus kohtasi "Nisshinin" ja sen kaksi saattajaa "Nowakin" ja "Maikazen". Kohtaushetkellä osasto joutui ilmahyökkäykseen, joka torjuttiin tykkitulella. Tiedustelulennolla ollut Aichi E13A Jake pudotti törmäämällä yhden B-17 pommikoneen. "Akizuki" poimi merestä japanilaiset lentäjät ennen paluutaan Shortlandsiin.


title: Akizuki (1941)

text: Yhdysvaltain laivaston lentotukialus "USS Hornetilta" hyökkäsi 5. lokakuuta kaksikymmentäkaksi pommikonetta ja kuusi hävittäjää Shortlandsiin. Kuusi hyökkääjistä otti maalikseen "Akizukin", joka kykeni torjumaan hyökkäyksen tykkitulella.


title: Akizuki (1941)

text: Alus saattoi 7. lokakuuta "Nisshiniä" joukkojenkuljetusmatkalla Guadalcanalille. Tehtävä kuitenkin peruutettiin huonon sään vuoksi neljä tuntia lähdön jälkeen. "Akizuki" liitettiin samana päivänä 3. laivaston 10. hävittäjälaivueen 61. hävittäjäviirikköön, jonka toisena aluksena oli "Teruzuki". Seuraavana päivänä alus suojasi jälleen "Nisshiniä", joka kuljetti täydennyksiä Guadalcanalille. Matkalla alukset joutuivat kahdesti ilmahyökkäykseen, mutta ilmasuojana olleet hävittäjät torjuivat uhan. Paluumatkalla osasto joutui uudelleen ilmahyökkäykseen, mutta selvisi vaurioitta.


title: Akizuki (1941)

text: Alus lähti 11. lokakuuta kello kahdeksan jälleen Guadalcanalille suojaten "Natsugumon" kanssa "Nisshiniä" ja "Chitosea", jotka kuljettivat tykistöä. Samanaikaisesti toinen osasto, jossa olivat "Asagumo", "Ayanami", "Shirayuki" ja "Murakumo", kuljetti joukkoja. Osasto saapui kello 23 Tassafarongaan. Seuraavana päivänä kulhetusten suojana olleet risteilijät torjuivat Yhdysvaltain laivasto-osaston pääsyn alueelle. Taistelun aikana "Nisshinin" johtama osasto sai lastinsa purettua ja aloitettua paluumatkan Shortlandsiin, jonne osasto saapui kello 14.


title: Akizuki (1941)

text:
"Akizukista" tehtiin 4. hävittäjälaivueen komentajan kontra-amiraali Takama Tamotsun lippulaiva. Alus lähti 13. lokakuuta 27. hävittäjäviirikön mukana suojaten "Sasagomarua" ja "Sakitomarua". Se kohtasi seuraavana aamuna Rabaulista saapuneet rahtialuksista kootuun saattueen. Saattueen tehtävänä oli kuljettaa Japanin 2. jalkaväkidivisioonan joukkoja Guadalcanalille.
Alus lähti aamulla 20. lokakuuta Yashimasta liitettynä liikkuvaan harhautusosastoon ja se jatkoi vielä samana päivänä Bungonsalmesta matkaansa. 61. hävittäjviirikkö erkani 24. lokakuuta harhautuksesta muodostaen etujoukon suojaten samalla "Hyugaa" etelään. Cape Enganon taistelussa alus suojasi amiraali Ozawan johtamaa pohjoisen osaston ensimmäistä ryhmää, jonka muodostivat lentotukialukset "Zuikaku" ja "Zuiho" ja niitä suojanneet "Ise", "Oyodo", "Akizuki" ja "Wakatsuki". Toinen ryhmä seurasi perässä ja siihen kuuluivat "Chiyoda" ja "Chitose" suojueineen.


title: Akizuki (1941)

text: "Akizuki" havaitsi sukellusveneen, jonka torjuntaan alus erkani. Sen palattua osastoon ensimmäinen ilmahyökkäys alkoi, jonka seurauksena aluksen keskilaivassa syttyi tulipalo. Alus pysähtyi jääden jälkeen osastostaan. Aluksella tapahtui voimakas räjähdys, joka katkaisi sen. Miehistö sai määräyksen hylätä aluksen. "Maki" pelasti merestä aluksenpäällikön ja 150 merimiestä ennen kuin seuraava ilmahyökkäys pakotti keskeyttämään pelastustoimet. Aluksella sai surmansa 183 upseeria ja miestä.


title: Elsa Zilliacus

text: Elsa Anna Rosina Zilliacus (5. marraskuuta 1881 Staraja Russa, Venäjä – 21. joulukuuta 1969) oli suomalainen taloudenhoitaja ja kuvanveistäjä.


title: Elsa Zilliacus

text: Zilliacuksen vanhemmat olivat Alexander Wilhelm Zilliacus (1836–1883) ja Vilhelmina Sofia Manninen (1853–1927). Hän opiskeli Suomen Taideyhdistyksen piirustuskoulussa sekä ulkomailla Pariisissa Académie de la Grande Chaumièressa 1912, 1914 ja 1921 ja Colarossissa 1951, 1952 ja 1954. Hän osallistui Suomen Taiteilijain näyttelyihin 1912 ja 1921. Hänen töitään oli esillä Tukholmassa 1916. Zilliacus työskenteli Helsingin kaupunginorkesterin taloudenhoitajana 1914–1948.


title: Elsa Zilliacus

text: Elsa Zilliacus oli naimisissa 1910-1914 Ateneumin taidekokoelmien intendentti Torsten Stjernschantzin kanssa.


title: Syklopenteeni

text: Syklopenteeni (CH) on sylkoalkeeneihin kuuluva orgaaninen yhdiste. Yhdistettä voidaan käyttää polymeerien ja useiden muiden erikoiskemikaalien valmistuksen lähtöaineena.


title: Syklopenteeni

text: Huoneenlämpötilassa syklopenteeni on väritöntä nestettä ja sillä on bensiininkaltainen haju. Yhdiste liukenee vain vähäisessä määrin veteen, mutta liukenee useimpiin orgaanisiin liuottimiin kuten etanoliin, dietyylieetteriin ja bentseeniin. Syklopenteenin reaktiot ovat tyypillisiä alkeeneille. Esimerkiksi halogeenit reagoivat additioreaktioilla muodostaen halogenoituja syklopentaanijohdannaisia ja yhdiste voidaan hapettaa epoksidikseen syklopenteenioksidiksi. Additiolla reagoivat myös eräät nukleofiilit esimerkiksi metanoli, jolloin muodostuu metyylisyklopentyylieetteriä. Syklopenteeni voi reagoida sykloadditioilla esimerkiksi alkeenien, dieenien (Diels–Alder-reaktio) ja fotokemiallisella reaktiolla aromaattisten yhdisteiden kanssa.


title: Syklopenteeni

text: Syklopenteeniä muodostuu maaöljyn krakkauksessa niin sanottuun C-jakeeseen, jossa sitä on noin 4 %. Se voidaan erottaa jakeesta isopreenin ja piperyleenin poistamisen jälkeen, mutta sen pitoisuus on niin pieni, että tämä ei ole taloudellisesti kannattava valmistusmuoto. Teollisesti yhdistettä valmistetaankin pelkistämällä syklopentadieeniä selektiivisesti vedyttämällä. Katalyyttinä käytetään palladiumia.


title: Syklopenteeni

text: Syklopenteeniä voidaan käyttää monomeerinä polymeerien valmistamiseen. Yhdiste polymerisoituu booritrifluoridin ja vetyfluoridin toimiessa katalyytteinä 1,2-additiopolymeeriksi poly(1,2-syklopentenyleeni)hartsiksi, mutta tärkeämpiä ovat renkaanavautumismetateesillä syntyvät polymeerit. Esimerkiksi volframiheksakloridin tai metalloseenien tai Ziegler–Natta-katalyyttien katalysoimana muodostuu elastomeerinä käytettävää polyolefiineihin kuuluvaa polysyklopenteeniä. Myös muita alkeeneja, esimerkiksi eteeniä tai propeenia voidaan käyttää ko-monomeereina syklopenteenin kanssa. Nämä parantavat muodostuvan polymeerin elastomeerisuutta. Syklopenteenistä voidaan valmistaa myös eräitä muita kemikaaleja kuten syklopentyyliamiinia.


title: BC Prievidza

text: BC Prievidza on slovakialainen koripalloseura Prievidzan kaupungista.


title: BC Prievidza

text: Seura perustettiin vuonna 1947 nimellä Sokol Prievidza ja on sittemmin tunnettu useilla eri nimillä. Prievidza voitti Tšekkoslovakian mestaruuden vuosina 1989 ja 1993, ja Slovakian mestaruuden se on voittanut vuosina 1994, 1995, 2012 ja 2016. Menestysvuosinaan Prievidza on kilpaillut myös eurooppalaisissa seurajoukkuekilpailuissa.


title: Anders Sunesen

text: Anders Sunesen (myös "Andreas", "Suneson", "Sunesøn", latinaksi: "Andreas Sunonis", 1167 – 1228) oli tanskalainen Lundin arkkipiisa. Hän oli toimessaan Absalonin kuolemasta 21.maaliskuuta 1201 lähtien vuoteen 1228 asti. Hän on kirjoittanut latinalaisen käännöksen Skoonen laista ja oli koko elämänsä mukana kristillisen maailmankatsomuksen integroimisessa lainsäädäntöön. Hän johti veljensä kanssa tanskalaisten Suomeen tekemää ristiretkeä vuonna 1202.


title: Anders Sunesen

text: Suenesin onnistui saamaan käyttöön kirkkoa merkittävästi hyödyttäneet kymmenykset, vaikka se oli kohdannut vastustusta Skoonen väestöltä jo Absalonin aikana. Kouluttaakseen pappeja omiin ajatuksiinsa, erityisesti valtion ja kirkon yhdistämistä koskien, hän kirjoitti didaktisen runon, Hexaëmonin, joka koostuu 8,040 latinalaisessa heksametrissä olevasta säkeestä.


title: Anders Sunesen

text: Sunese oli Absalonin veljenpoika ja uskonnollisen poliittisen eliitin jäsen. Hän oli matkustanut paljon ja opiskellut teologiaa ja filosofiaa Pariisissa, sekä oikeutta Bolognassa ja Oxfordissa. Hän omaksui Euroopassa vallinneet ideat Kristittyjen Ristiretkistä. Vuonna 1202 hän johti veljensä kanssa ristiretkeä Suomeen ja pyrki myös vaikuttamaan Paaviin, jotta tämä aloittaisi ristiretket myös Baltian kansoja vastaan. Lopulta hän sai luvan perustaa piispan istuimen Tallinnaan ja vuonna 1219 hän seurasi Valdemar II hänen sodassaan virolaisia vastaan, joka oli osa Pohjoisia ristiretkiä. Tanskan laajentumista oikeuttavan myytin mukaan, tanskan lippu, Dannebrog, ilmestyi taivaalle ja putosi Valdemar II käsiin kun Sunesen nosti kätensä ja rukoili Tanskan voittoa virolaisia vastaan käydyn Lyndanisen taistelun aikana 15. kesäkuuta 1219.


title: Anders Sunesen

text: Hän asui viimeiset vuotensa koillis-Skoonessa, jossa hän kuoli vuonna 1228 Ivö Järvellä sijaitsevalla Ivön Saarella. On arveltu, että hänen kuolemansa on katsottu johtuvan leprasta. Anders Sunesen on haudattu sarkofagiin Lundin Katedraaliin.


title: Rosa Radom

text: Rosa Radom on puolalainen koripalloseura Radomin kaupungista.


title: Rosa Radom

text: Seura voitti Puolan cupin vuonna 2016 ja ylsi samana vuonna Puolan pääsarjassa hopealle. Kaudella 2015–2016 se osallistui FIBA Europe Cupiin ja seuraavalla kaudella Mestarien liigaan.


title: Kapteeninkatu

text: Kapteeninkatu () on noin 790 metriä pitkä pohjois-eteläsuuntainen katu Helsingin Ullanlinnassa. Se alkaa eteläpäässään Merikadulta ja jakautuu Pietarinkadun risteyksen jälkeen kahteen haaraan, joiden väliin jää kiilamainen Kapteeninpuistikko. Läntinen haara päättyy Tehtaankadulle, kun taas itäinen haara jatkuu Tehtaankadun poikki Vuorimiehenkadulle saakka, jonka pohjoispuolella sen jatkeena on Korkeavuorenkatu. Kapteeninkadun ajorata on koko pituudeltaan kaksisuuntainen.


title: Kapteeninkatu

text: Kapteeninkadulla sijaitsee muutamia tunnettuja palveluja, kuten KOM-teatteri, sekä ravintola Sea Horse. Osoitteessa Kapteeninkatu 26 sijaitsi vuosina 1929–1984 elokuvateatteri Atlantis, joka tunnettiin myöhemmin Joukolana.


title: Kapteeninkatu

text: Tanskalainen rikollinen Steen Christensen ampui pakomatkallaan kaksi poliisia Kapteeninkadun ja Tehtaankadun kulmassa lokakuussa 1997. Tapaus käynnisti ennennäkemättömän ajojahdin Suomessa.


title: Miss Zahra

text: Miss Zahra on vuonna 2015 ensi-iltaan tullut suomalainen lyhytelokuva. Elokuvan on käsikirjoittanut Samu Heikkilä. Käsikirjoitus voitti esitysvuonna Ylen novellielokuvakilpailun. Valmistuttuaan elokuva valittiin kilpailemaan parhaan vuoden lyhytelokuvan palkinnossa Moskovan kansainvälisessä elokuvakilpailussa ja Palm Springin kansainvälisillä lyhytelokuvafestivaaleilla. Elokuvan pääosaa näyttelee Ville Myllyrinne.


title: Miss Zahra

text: Elokuvan alussa metsäkoneenkuljettaja Seppo saa sähköpostilla kirjeen mystiseltä naiselta nimeltä Miss Zahra, joka kertoo hänelle rahaongelmistaan. Vaikka läheiset ystävät väittävät kirjettä huijaukseksi, Seppo päättää seurata rakkauttaan ulkomaille ja pelastaa sydämensä valitun. Näin Seppo ajautuu vaaralliseen ja vauhdikkaaseen seikkailuun.


title: Lokakylä

text: Lokakylä on kylä Kivijärven kunnassa Keski-Suomessa. Se sijaitsee Kivijärven itärannalla, maanteitse noin 50 kilometrin etäisyydellä vastarannalla sijaitsevasta Kivijärven kunnan keskustasta. Kannonkosken keskustaan on kylästä matkaa parikymmentä, Viitasaarelle noin 35 kilometriä.


title: Lokakylä

text: Vuoden 2004 paikkeilla Lokakylällä ja läheisellä Talviaislahdella oli yhteensä noin 270 asukasta. Kesäasukkaita kylässä on lisäksi viitisensataa.


title: Lokakylä

text: Lokakylän asukkaiden kokoontumistiloina toimivat yksityisessä omistuksessa oleva entinen Velun koulu ja Lokakylän Pienviljelijäyhdistyksen omistama Toukola.


title: Lokakylä

text: Kylässä on satama ja sen yhteydessä uimaranta.


title: Näin valloitettiin Villi Länsi

text: Näin valloitettiin Villi Länsi ("How the West Was Won") on yhdysvaltalainen eeppinen lännenelokuva vuodelta 1962. Erillisistä episodeista muodostuvan suurtuotannon ovat ohjanneet Henry Hathaway, John Ford ja George Marshall, ja siinä näyttelevät kymmenien muiden Hollywood-tähtien ohella Spencer Tracy, Carroll Baker, Lee J. Cobb, Henry Fonda ja Gregory Peck.


title: Näin valloitettiin Villi Länsi

text: Elokuva kertoo Prescottin perheen kolmen sukupolven vaiheista heidän muuttaessaan 1800-luvulla vähitellen yhä lännemmäs Yhdysvaltoja ja asettuessaan asumaan 1900-luvulla. Tarina kattaa noin viisi vuosikymmentä.


title: Näin valloitettiin Villi Länsi

text: "Näin valloitettiin Villi Länsi" oli ensimmäinen teatterilevityksen saanut elokuva, jossa käytettiin erittäin laajakuvaista Cinerama-tekniikkaa. Elokuva kuvattiin kolmella vierekkäisellä kameralla ja esitettiin kolmella projektorilla yleisön edessä kaareutuvalle laajakankaalle. Erikoisen kuvasuhteensa takia elokuva ei pääse oikeuksiinsa tavallisena kuvatallenteena.


title: Näin valloitettiin Villi Länsi

text: Elokuva voitti kahdeksasta ehdokkuudestaan kolme Oscaria: parhaasta alkuperäiskäsikirjoituksesta, (James R. Webb), parhaasta äänityksestä (Franklin Milton) ja parhaasta leikkauksesta (Harold F. Kress).


title: Näin valloitettiin Villi Länsi

text: Elokuva valittiin vuonna 1997 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Lauri Lehmussaari

text: Lauri Ilmari Lehmussaari (18. syyskuuta 1895 Turku – 8. helmikuuta 1984) oli suomalainen taidemaalari.


title: Lauri Lehmussaari

text: Lehmussaari opiskeli Turun Taideyhdistyksen piirustuskoulussa 1910–1914. Hänen töitään oli esillä Prahassa ja Bratislavassa Tshekkoslovakiassa 1936, 22 eri kaupungissa Saksassa 1936, Kööpenhaminassa 1937, Budapestissa ja Wienissä 1937 sekä Lontoossa 1938.


title: Tesla

text: Tesla voi tarkoittaa ainakin seuraavia:


Luettelo Siikajoen julkisista taideteoksista ja muistomerkeistä sisältää Siikajoen kunnassa olevat patsaat, muistomerkit ja muistolaatat. Siikajokeen on liitetty Ruukin kunta, joka muodostettiin aiemmin Paavolan ja Revonlahden kunnista.


title: Karl Magnus von Wright

text: Karl Magnus von Wright (28. joulukuuta 1847 Haminalahden kartano – 6. elokuuta 1898 Helsinki) oli suomalainen kuvanveistäjä. Hän oli Von Wrightin taiteilijaveljesten veljenpoika.


title: Karl Magnus von Wright

text: Karl Magnus von Wrightin vanhemmat olivat Helsingin yliopiston kirurgisten instrumenttien tekijä, pistooliseppä Adolf von Wright (1815–1894) ja Maria Charlotta Blom (s. 1820). Hän opiskeli ulkomailla Saksassa Nürnbergissä 1872–1875 (lähinnä puunveistoa) ja Leipzigissa 1875–1876, Italiassa Firenzessä ja Roomassa 1876–1877 sekä Pariisissa 1877–1878. Von Wright toimi opettajana Taideteollisessa keskuskoulussa 1878–1885.


title: Karl Magnus von Wright

text: Wrightiläisen työväenliikkeen perustaja, tehtailija Viktor Julius von Wright oli Karl Magnus von Wrightin veli.


title: Aarne Lamminen

text: Aarne Oskar Lamminen (21. kesäkuuta 1899 Turku – 25. joulukuuta 1962) oli suomalainen mainostaiteilija ja taidemaalari.


title: Aarne Lamminen

text: Lamminen opiskeli Turun Taideyhdistyksen piirustuskoulussa 1917–1920. Hän toimi mainostaiteilijana.


title: Zabriskie Point (täsmennyssivu)

text: Zabriskie Point tarkoittaa seuraavia:


title: Zabriskie Point

text:
Zabriskie Point on alue Yhdysvalloissa Kaliforniassa Death Valleyn kansallispuistossa Death Valleyn itäpuolella. Sen maaston on kuluttanut eroosio. Se muodostuu sedimenteistä, jotka ovat peräisin Furnace Creek Lakesta, joka kuivui viisi miljoonaa vuotta sitten, kauan ennen kuin kuin Death Valley syntyi.
Paikka on saanut nimensä Christian Brevoort Zabriskien mukaan, joka oli 1900-luvun alussa Pacific Coast Borax Companyn varapuheenjohtaja ja johtaja. Yhtiön muulit kuljettivat booraksia Death Valleyssa sijaitsevilta kaivoksilta.


title: Zabriskie Point

text: Michelangelo Antonioni on ohjannut elokuvan, jonka nimi on "Zabriskie Point" (1970). Elokuvan musiikki sisältyy albumille "Zabriskie Point", jolla soittavat brittiyhtye Pink Floyd ja Jerry Garcia.


title: H2Ö

text: H2Ö oli suomalainen vaihtoehtomusiikin festivaali, jossa oli esillä myös poikkitaiteellista ohjelmaa. Turun Ruissalon telakka-alueella järjestettävä festivaali debytoi vuonna 2014. Vuonna 2015 festivaalille osallistui yli 9 000 ihmistä.


title: H2Ö

text: Järjestäjät ilmoittivat vuoden 2016 festivaalin jäävän viimeiseksi. Syyksi festivaalin lopettamiselle he kertoivat telakka-alueen jatkuvat muutokset, jotka estävät ”merelliseen teollisuusmaisemaan nivoutuneen” tapahtuman pitkäjänteisen kehittämisen.


title: H2Ö

text: H2Ö:n epävirallinen edeltäjä oli samojen järjestäjien vuosina 2009–2013 järjestämä Ilmiö-festivaali. Ilmiö järjestettiin taas kesällä 2017 Uittamon paviljongilla.


title: Leopold Tammi

text: Leopold Tammi (ent. "Porokuokka", 1. huhtikuuta 1893 Kotka – 13. joulukuuta 1983) oli suomalainen taidemaalari.


title: Leopold Tammi

text: Tammi opiskeli Suomen Taideyhdistyksen piirustuskoulussa 1920–1921 ja Pietarissa Stefan Slobadjanuk-Podaljan piirustus- ja maalauskoulussa sekä Pietarin kansakorkeakoulujen yhdistyksen piirustuskoulussa. Hän osallistui Suomen Taiteilijain näyttelyihin vuosina 1920, 1923, 1926, 1930, 1932, 1933, 1934, 1945 ja 1948. Tammen teoksia oli esillä Tukholmassa 1929, Tallinnassa ja Tartossa 1931, Amsterdamissa ja Antwerpenissä 1931, Moskovassa 1934 ja Riiassa 1935.


title: August Backman

text: Johan August Backman (24. joulukuuta 1891 Liljendal – 4. huhtikuuta 1974) oli suomalainen taidegraafikko ja taidemaalari.


title: August Backman

text: Backman opiskeli Vapaassa Taidekoulussa mutta oli itseoppinut taidegraafikko. Hän osallistui Suomen Taiteilijain näyttelyyn vuonna 1954. Backmanin teoksia oli esillä Moskovassa 1934, Riiassa 1935, Prahassa ja Berliinissä 1936, Kööpenhaminassa 1937, Lontoossa 1938 ja Oslossa 1946. Varsinaiselta ammatiltaan Backman oli maanviljelijä.


title: August Backman

text: Backman teki valtaosan grafiikastaan viivasyövytyksellä täydennetyllä akvatintamenetelmällä. Yksityiskohtaisen realistisen grafiikan aiheina olivat pääasiassa keskiaikaiset kivikirkot ja maaseutu- ja pikkukaupunkiaiheet. Backman teki vuonna 1960 matkaan Italiaan ja tämän matkan tuloksena syntyi joukko impressionistisia maisemamaalauksia.


title: Mur des Fermiers généraux

text: Mur des Fermiers généraux oli toiseksi viimeinen Pariisin ympärille eri aikoina rakennetuista kaupunginmuureista. Se rakennettiin vähän ennen Ranskan vallankumousta vuosina 1784–1790.


title: Mur des Fermiers généraux

text: Toisin kuin Pariisin keskiaikaisilla, jo kauan aikaisemmin puretuilla muureilla sekä myös myöhemmin, 1840-luvulla rakennetulla Thiersin puolustusmuurilla, Mur des Fermiers généraux'lla ei alun perinkään ollut mitään puolustuksellista merkitystä, vaan se rakennettiin tullimaksujen perimistä varten kaupunkiin tuotavista tavaroista. Tullivalvontaa varten oli tärkeää, että kaupunkiin pääsi ainoastaan tulliporttien kautta. Muuri sai nimensä "Compagnie des Fermiers géneraux" -nimisestä yhtiöstä, jolle Ludvig XIV oli uskonut verojen perinnän. Suomeksi muurista on käytetty nimityksiä "Kruununvoutien kaupunginmuuri" tai "Verovoutien kaupunginmuuri".


title: Mur des Fermiers généraux

text: Muuri oli 23 kilometrin pituinen. Se purettiin 1860-luvulla, kun Pariisin rajat siirrettiin Thiersin muurille. Nykyään sen paikalla ovat Pariisin ulommat bulevardit.


title: Mur des Fermiers généraux

text: Muuri oli 7 lieuen eli 24 kilometrin pituinen. Nykyisin sen paikalla ovat seuraavat kadut:


title: Mur des Fermiers généraux

text: Silloisten tulliporttien paikalla tai niiden välittömässä läheisyydessä sijaitsee nykyisin myös useita aukioita, joista huomattavimpia ovat muurin linjausta pitkin myötäpäivään lueteltuina: Place d'Italie, Place Denfert-Rocherau, Place du Trocadéro, Place Charles de Gaulle, Place Pigalle, Place Stalingrad ja Place de la Nation. Silloisen Place de l'Étoilen eli nykyisen Place Charles-de-Gaullen muuri kiersi itäpuolitse nykyisten Rue de Tilsitin ja Rue de Presbourgin kohdalla leikaten siten Avenue des Champs-Élysées'n. Näin ollen 1800-luvun alkupuolella rakennettu Riemukaari sijaitsi alun perin hieman muurin ulkopuolella.


title: Mur des Fermiers généraux

text: Muurissa oli kaikkiaan 61 tulliporttia. Niistä 54 oli avattu jo ennen vallankumousta, ja niistä 43 varustettiin arkkitehti Claude-Nicolas Ledoux'n suunnittelemilla, nimellä "propylées" tunnetuilla monumentaalisilla rakennelmilla. Vuonna 1790 avatiin 55. portti Barrière de Chartres eli Barrière du Parc Monceaux. Myöhemmin vuosien 1790 ja 1860 välillä avattiin vielä kuusi uutta porttia.


title: Mur des Fermiers généraux

text: Pariisin metron linjat 2 ja 6, joiden molempien itäisenä pääteasemana on Place de la Nation, kulkevat nykyisin suunnilleen entisen Mur des Fermiers généraux'n kohdalla, lukuun ottamatta linjan 2 läntisintä osuutta Charles-de-Gaulle-Étoilelta Porte Dauphinelle.


title: Mur des Fermiers généraux

text: Muuri rakennettiin kivestä. Sen katkaisivat Seine ja tulliportit sekä Parc Monceau, jonne muurin sijasta kaivettiin syvä oja.


title: Mur des Fermiers généraux

text: Muuri oli 10 jalkaa eli 3,24 metriä korkea. Välittömästi muurin viereen piti kummallekin puolelle rakentaa Pariisin ympäri kiertäneet tiet. Finanssiviraston 16. tammikuuta 1789 antaman määräyksen mukaan muurin sisäpuolisen tien piti olla 36 jalan eli 11,69 metrin, ulkopuolisen taas 15 toisen eli 29,23 metrin levyinen. Nykyisten Boulevard de Vaugirardin ja Boulevard de Grenellen kohdalla muurin sisäpuolelle rakennettiin kuitenkin aluksi vain kapeampi tie, jonka leveys oli puolet säädetystä. Vasta 12. elokuuta 1846 annetun määräyksen mukaisesti tämäkin osuus rakennettiin yhtä leveäksi kuin sen muut osuudet. Sen sijaan Barrière d'Italien ja Barrière d'Enferin välillä muurin sisäpuolellekin rakennettiin yhtä leveä tie kuin sen ulkopuolelle.


title: Mur des Fermiers généraux

text: Muurin sisäpuolelle jäi alun perin 3 370 hehtaarin laajuinen alue. Vuosina 1818-1819 Pariisiin liitettiin 32 hehtaarin laajuinen Austerlitzin kylä, ja sen kohdalla, Seinen ja Place d'Italien välillä, muuri rakennettiin uudestaan entistä ulommaksi. Tämän jälkeen muurin sisäpuolisen alueen pinta-ala oli 3 402 hehtaaria.


title: Mur des Fermiers généraux

text: Muurin sisäpuolelle jäivät suunnilleen Pariisin nykyiset 11 ensimmäistä arrondissementtia. Muurin rakentamisen aikoihin varsinainen kaupunkiasutus kuitenkin käsitti vain suunnilleen kuusi ensimmäistä nykyistä arrondissementtia, 1103 hehtaarin laajuisen alueen.


title: Mur des Fermiers généraux

text: Keskiajan lopulla Pariisia ympäröi Filip II Augustin rakentama kaupunginmuuri. Se kuitenkin purettiin 1600-luvun lopulla Ludvig XIV:n määräyksestä, koska Pariisin ei enää katsottu olleen sotilaallisen uhan alaisena. Lisäksi joukko esikaupunkeja, "faubourgs", oli jo sitä ennen muodostunut silloisen muurin ulkopuolelle.


title: Mur des Fermiers généraux

text: Maaseudulta Pariisiin tuotavista tavaroista perittiin säädösten mukaan pikkutullia ("octroi"). Sen vuoksi kaupungista ulos johtavien teiden varsilla oli tullipuomit. Kun kaupunkia ei kuitenkaan ollut ympäröity muureilla, ainoastaan huonokuntoisilla aidoilla eikä joka puolelta niilläkään, tullin alaista tavaraa oli jokseenkin helppo salakuljettaa ohi virallisten tulliteiden. Tämän vuoksi veronvuokraajat ("fermiers généraux") ehdottivat vuonna 1782 kuningas Ludvig XVI:lle, että Pariisi olisi tullivalvontaa varten ympäröitävä uudella muurilla. Vuonna 1784 asian ottivat puheeksi Ferme généralen tuolloinen johtaja, kemisti Antoine Lavoisier, ja yleinen finanssitarkastaja Charles Alexandre de Calonne. Heidän vaikutuksestaan hanke hyväksyttiin ja muuri rakennettiin. Uusi muuri rakennettiin aikaisemmin purettua ulommaksi, ja vanhat faubourgitkin jäivät sen sisään.


title: Mur des Fermiers généraux

text: Muurin rakentaminen aloitettiin toukokuussa 1874 Hôpital-Généralin (Salpètrièren) kohdalta. Arkkitehti Claude-Nicolas Ledoux sai tehtäväkseen siihen liittyneet rakennukset, joille hän antoi nimen "Les Propylées de Paris". Ne saivat juhlallisen ja mahtipontisen ilmeen, joka toteutti käytännössä hänen ajatuksensa muodon ja tehtävän välisestä välttämättömästä yhteydestä. Ne rakennettiinkin hänen suunnitelmiensa mukaan uusklassiseen, antiikkia jäljittelevään tyyliin.


title: Mur des Fermiers généraux

text:
Fiskaalisen tehtävänsä vuoksi muurista tuli hyvin vihattu, ja tuntematon kirjoittaja laati sitä kuvaavan, tunnetuksi tulleen aleksandriinimittaisen runon, joka alkoi:
Pariisin eteläpuolinen osa muuria valmistui vuonna 1786. Yleinen mielipide kääntyi yhä enemmän hanketta vastaan. Maaliskuussa 1786 Ledouxin kanssa tehty sopimus uusittiin. Calonnen ehdotus 11 uuden toimiston perustamiseksi Seinen pohjoispuolelle hyväksyttiin 2. kesäkuuta.


title: Mur des Fermiers généraux

text: Toukokuun alussa 1787 Calonnen tilalle nimitettiin arkkipiispa Loménie de Brienne. Hän oli järkyttynyt hankkeen aiheuttamista suurista kustannuksista ja määräsi 7. syyskuuta hankkeen keskeytettäväksi. Ledoux joutui luovuttamaan hänelle kaikki asiakirjat. Marraskuun 8. päivänä arkkipiispa kävi useiden virkamiesten saattamana tullipuomeilla. Todettuaan, kuinka tuhlailevasti hanke oli toteutettu, hän olisi halunnut purkaa muurin ja myydä sen rakennusaineet. Kun työt olivat kuitenkin jo edenneet pitkälle, hän tyytyi 25. marraskuuta antamaan uuden määräyksen, jolla työt lykättiin tuonnemmaksi. Neljän arkkitehdin oli laadittava raportti muurista. Ennen kuin töitä jatkettiin, suunnitelmia muutettiin. Lisäksi arkkitehti Ledoux erotettiin tehtävistään.


title: Mur des Fermiers généraux

text: 25. elokuuta 1788 Briennen tilalle nimitettiin Jacques Necker, joka ei kannattanut hanketta. Arkkitehti Ledoux erotettiin tehtävistään lopullisesti 23. toukokuuta 1789.


title: Mur des Fermiers généraux

text: Juuri ennen Bastiljin valtausta, heinäkuun 12. ja 13. päivien välisenä yönä 1789 pariisilaiset kansanjoukot hyökkäsivät tuolloin jo hyvin epäsuosituksi tulleen muurin rakennustyömaalle. Muutamat tullinpuomit, muun muassa Passyn, sytytettiin tuleen, ja muurista hakattiin useita kiviä irti. Pariisin ensimmäinen määri Jean Sylvain Bailly korjautti pian kaikki vahingoittuneet osat. Toukokuun alussa 1791 pääsy muurille kiellettiin. Messidor-kuun 13. päivänä vuonna II (1794) konventti antoi asetuksen, jossa sanottiin: "Kansalliset rakennukset, jotka tunnetaan nimellä "Pariisin tullipuomit" , julistetaan julkisiksi muistomerkeiksi. Vallankumouksen eri vaiheet ja tasavallan armeijoiden eri vaiheissa tyranneista saamat voitot on viipymättä kaiverrettava niihin pronssikirjaimin. Julkisen hyvinvoinnin komitea valtuutetaan suorittamaan kaikki toimenpiteet, jotka tarvitaan tämän asetuksen täytäntöönpanemiseksi, kutsumalla oppineet ja taiteilijat kilpailuun kirjoitusten sanamuodosta." Frimaire-kuun 9. päivänä Ledoux vangittiin.


title: Mur des Fermiers généraux

text: Istunnossaan fructidor-kuun 27. päivänä vuonna VI (1798) viidensadan neuvosto hyväksyi Aubertin ehdotuksesta lain, jolla Pariisin kunta sai oikeuden periä lakiin liitetyn tariffin mukaisesti tullimaksuja paikalliseen tarpeisiin, ensisijaisesti vanhainkoteja varten.


title: Mur des Fermiers généraux

text: Ventôse-kuun 29. päivänä vuonna XII (1804) annetun lain mukaisesti, joka vahvistettiin seuranneen germinal-kuun 9. päivänä, finanssiministeriö luovutti muurin ja tullipuomit Pariisin kaupungille. Muurit yhdistettiin yhdeksi kokonaisuudeksi ja tullivirkailijoiden viroista annettiin uudet säädökset.


title: Mur des Fermiers généraux

text: Vuonna 1818 Pariisiin liitettiin sen kaakkoispuolella sijainnut Austerlitzin kylä, ja sen kohdalla myös muuri siirrettiin ulommaksi. Alkuperäinen muuri oli kulkenut nykyisten Boulevard de l'Hôpitalin ja Rue Jennerin kohdalla, mutta uusi muuri rakennettiin kokonaan nykyisen Boulevard Vincent-Auriolin kohdalle.


title: Mur des Fermiers généraux

text: Puhtaasti fiskaalisen tarkoituksensa vuoksi muuri joutui rakentamisestaan lähtien pariisilaisten yleisen vihan kohteeksi. Pierre Meaumarchais'n mukaan sen rakentaminen olikin yksi syistä, jotka johtivat Ranskan vallankumoukseen. Hän kirjoittikin siitä aleksandriinimittaisen runon, jonka mukaan "tulojaan lisätäkseen ja näkymiämme lyhentääkseen Ferme katsoi välttämättömäksi sulkea Pariisin vankilaan." Pariisilaisten silmissä Ledoux'n paviljonkien mahtipontinen arkkitehtuuri vain korosti käsitystä muurista sorron välikappaleena.


title: Mur des Fermiers généraux

text: Ledoux'n arkkitehtuuria vastaan muun muassa Jacques-Antoine Dulaure, Antoine Chrysostome Quatremère de Quincy ja Louis-Sébastien Mercier esittivät myös esteettisiä huomautuksia. Louis Petit de Bachaumont piti muuria "orjuuden ja despotian muistomerkkinä.


title: Mur des Fermiers généraux

text: Kun Ranskaan vallankumouksen aikana perustettiin kunnallishallinto, Mur des Fermiers généraux tuli 21. toukokuuta 1790 Pariisin kunnalliseksi rajaksi. Sellaisena se pysyi vuoden 1860 alkuun saakka lukuun ottamatta Austerlitzin alueliitosta vuonna 1818.


title: Mur des Fermiers généraux

text: Pikkutulli, "octroi", jonka vuoksi muuri rakennettiin, poistettiin 1. toukokuuta 1791, mutta se palautettiin palautettiin vuonna 1798. Tuolloin Direktorio määräsi Pariisin porteille pienen kauttakulkumaksun, jonka tuotto, "octroi de bienfaisance", kuului Pariisin sairaaloille. Tuolloin tullipuomit palautettiin ja kunnostettiin. Napoleon I:n aikana tullimaksujen perintää tehostettiin. Vuonna 1860 tulliraja siirrettiin Thiersin puolustusmuurille, ja Mur des Fermiers généraux menetti tehtävänsä.


title: Mur des Fermiers généraux

text: Sen vuoksi, että Pariisin porteilla perittiin sinne tuotavista tavaroista tullimaksuja, suuri joukko ulkoravintoloita oli syntynyt juuri muurin ulkopuolelle. Niistä tuli pariisilaisten suuresti suosimia juhla- ja huvittelupaikkoja, jotka antoivat aihetta useisiin lauluihin.


title: Mur des Fermiers généraux

text: Vuonna 1859 annetulla lailla Pariisin kunnalliset rajat ja samalla myös tulliraja siirrettiin seuraavan vuoden alusta lukien Thiersin puolustusmuurille. Kun Mur des Fermiers généraux täten kävi virattomaksi, prefekti Georges-Eugène Haussmann määräsi sen purettavaksi, samoin kuin neljää lukuun ottamatta myös kaikki sen varrella olleet Claude-Nicolas Ledoux'n suunnittelemat tullivartijoiden paviljongit. Alueliitos ja muurin purkaminen liittyivät tuolloin meneillään olleisiin Pariisin laajoihin uudisrakennustöihin.


title: Mur des Fermiers généraux

text: Sen jälkeen kun muuri purettiin, siihen liittyvistä rakennelmista ovat jäljellä vain:


title: John Jakes

text: John Jakes (s. 1932 Chicago, Illinois) on yhdysvaltalainen bestsellerkirjailija, joka tunnetaan parhaiten historiallisista romaaneistaan ja sukutarinoistaan, mutta hänen tuotantoonsa kuuluu myös jännityskirjoja, tieteiskirjoja, lännentarinoita ja lastenkirjoja.


title: John Jakes

text: Jakes oli 1900-luvun loppupuolella niin tuottelias, että häntä alettiin epäillä kirjoittajaryhmän yhteiseksi nimimerkiksi. Miltei jokainen hänen teoksistaan on myynyt miljoonia kappaleita, ja hänen nimensä on näkynyt usein "The New York Times" -sanomalehden bestsellerlistalla.


title: John Jakes

text: Chicagossa varttunut Jakes oli jo nuorena innokas kirjaston käyttäjä ja haaveili näyttelijän urasta, kunnes sai kaupaksi ensimmäisen novellinsa ja koki julkaistuksi tulemisen ilon. Hän opiskeli luovaa kirjoittamista Indianan DePauw-yliopistossa ja jatkoi master-tutkintoon Ohion valtionyliopistossa. Valmistumisensa jälkeen Jakes toimi copywriterina mainostoimistoissa, mutta omisti vapaa-aikansa omille viihteellisille kirjoitushankkeilleen.


title: John Jakes

text: Jakesin läpimurtoteos on moniosainen saaga Kentin suvusta, jonka kirjoittamisen hän aloitti 1973 tausta-ajatuksenaan amerikkalaisten lisääntyvä kiinnostus maansa historiasta tulossa olleen maan itsenäisyyden 200-vuotisjuhlavuoden 1976 ansiosta.


title: John Jakes

text: Jakesin muita tunnettuja teoksia ovat "North and South" -trilogia (josta on tehty Suomessakin esitetty television minisarja "Jaettu maa", 1985), "California Gold" sekä "Homeland" ja sen jatko-osa "American Dreams".


title: John Jakes

text: Jakesiltä on suomennettu "Kentin suku" -teossarja, kertomus eurooppalaissuvun vaiheista 1700-luvun Ranskasta Amerikan mantereelle ja läpi 1800-luvun sotien. Suomennos Karin Blomén, kustantaja Wennerbergs Förlag:


title: Münchenin ostoskeskusammuskelu 2016

text: Münchenin ostoskeskusammuskelu 2016 tapahtui 22. heinäkuuta 2016 kun iranilais-saksalainen 18-vuotias mies, Ali David Sonboly, alkoi ampua Olympia-ostoskeskuksen lähettyvillä Moosachin kaupunginosassa Münchenissä Saksassa. Baijerin poliisin vahvistamien tietojen mukaan ostoskeskuksessa kuoli yhdeksän ihmistä ja useita haavoittui. Kaikki kuolonuhrit olivat maahanmuuttajataustaisia.


title: Münchenin ostoskeskusammuskelu 2016

text: Ammuskeleminen alkoi ostoskeskuksen vieressä olevasta McDonald’s-ravintolasta, josta ampuja eteni ostoskeskukseen. Useita tunteja myöhemmin poliisi ilmoitti ampujan löytyneen kuolleena.


title: Münchenin ostoskeskusammuskelu 2016

text: Tekijä oli iranilaistaustainen 18-vuotias Ali David Sonboly. Hän oli sekä Saksan että Iranin kansalainen. Hänen vanhempansa olivat muuttaneet Saksaan pakolaisina 1990-luvun lopussa. Hänen kerrottiin ihailleen Anders Behring Breivikiä ja lukeneen Virginia Techin ja Columbinen joukkomurhista sekä pelanneen väkivaltaisia tietokonepelejä. "Frankfurter Allgemeine Zeitungin" mukaan Sonboly kannatti kansallissosialismia, ja hän ihaili Breivikin lisäksi myös Adolf Hitleriä. Hän toimi rasistisin motiivein ja valitsi uhreikseen ainoastaan maahanmuuttajataustaisia.


title: Münchenin ostoskeskusammuskelu 2016

text: Sonboly oli ollut pitkään koulukiusattu ja ollut psykiatrisessa hoidossa masennuksen vuoksi. Hän oli vanhempiensa mukaan ehkä kääntynyt salaa muslimista kristityksi, mutta ei ollut kovin uskonnollinen. Naapureiden mukaan Sonboly oli ystävällinen mutta hiljainen, eikä hänellä ollut yhtään ystävää.


title: Formulasirkus

text: Formulasirkus on 17. maaliskuuta 2016 MTV3-kanavalla alkanut formulaaiheinen makasiiniohjelma, jota juontaa MTV:n F1 varikkotoimittaja Mervi Kallio. Ohjelmassa ennakoidaan F1 GP-viikonloppuna edeltävänä torstaina, tulevaa kisaviikonloppua ja tutustutaan kaikkiin 2016 kauden 21 kisakaupunkiin, sekä päästään seuraamaan kuljettajien ja tallien vapaa-aikaa myös rata-alueen ulkopuolella.


Luettelo Siikalatvan julkisista taideteoksista ja muistomerkeistä sisältää Siikalatvan kunnassa, eli Kestilässä, Piippolassa, Pulkkilassa ja Rantsilassa olevat pysyvät patsaat, muistomerkit ja muistolaatat.


title: Jimmy Reeves

text: Jimmy Reeves (s. 4. huhtikuuta 1918 – joulukuu 1974) oli yhdysvaltalainen alemman raskaansarjan nyrkkeilijä. Hän voitti amatööriurallaan Golden Gloves mestaruuden 1939, jonka jälkeen hän siirtyi ammattilaiseksi elokuussa 1939.


title: Jimmy Reeves

text: Reeves otteli urallaan 45 ottelua ja voitti niistä 28. Hän kohtasi muun muassa Jake LaMottan kolmesti, joista ensimmäisen kohtaaminen päättyi Reevesin voittoon, mutta "AP"-uutistoimisto raportoi yleisön buuanneen päätökselle 20 minuutin ajan. Reeves voitti myös kaksikon toisen ottelun tuomariäänin, mutta kolmannella kerralla hän hävisi tyrmäyksellä.


title: Barton Fink

text: Barton Fink on Joel ja Ethan Coenin käsikirjoittama ja Joel Cohenin ohjaama yhdysvaltalainen musta draamakomediaelokuva vuodelta 1991.


title: Barton Fink

text: 1940-luvulle sijoittuvassa tarinassa lupaava näytelmäkirjailija Barton Fink (John Turturro) saapuu Hollywoodiin ja kirjoittautuu synkeään hotelliin kirjoittamaan rikoselokuvaa. Siellä hän tutustuu studiomoguli Jack Lipnickiin (Michael Lerner), kuuluisaan kirjailijaan (John Mahoney) ja tämän sihteeriin (Judy Davis), mutta myös mystiseen hahmoon nimeltä Charlie Meadows (John Goodman), joka vaikuttaa olevan ison hotellin ainoa muu asiakas.


title: Barton Fink

text: "Barton Fink" menestyi huonosti teattereissa, mutta tuotti kolme Oscar-ehdokkuutta (miessivuosasta Michael Lernerille sekä parhaasta puvustuksesta ja lavastuksesta) ja sai Cannesin festivaaleilla harvinaisen monta palkintoa: Kultaisen palmun sekä parhaan ohjaajan ja parhaan pääosan (Turturro) palkinnot.


title: Barton Fink

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Barton Fink

text: "Video-oppaassa" vuodelta 1994 Olavi Similä kutsui "Barton Finkiä" mestariteokseksi, antoi elokuvalle täydet viisi tähteä ja piti jo teknisesti häikäisevää kuvausta ja lavastusta itsessään näkemisen arvoisina.


title: Caunes-Minervois

text: Caunes-Minervois on kunta Lounais-Ranskassa Auden departementissa Languedoc-Roussillon-Midi-Pyrénées'n alueella. Kunta on tullut tunnetuksi siellä louhitusta korkealuokkaisesta marmorista.


title: Caunes-Minervois

text: Kunnan nähtävyyksiä on vuonna 780 perustettu Saint-Pierre-Saint-Paulin luostari.


title: Mohammed Shahid

text: Mohammed Shahid (etunimi myös muodossa Muhammad, 14. huhtikuuta 1960 Varanasi – 20. heinäkuuta 2016 Gurgaon) oli intialainen maahockeypelaaja ja olympiavoittaja.


title: Mohammed Shahid

text: Shahid kuului Intian olympiakultaa Moskovassa 1980 voittaneeseen joukkueeseen. Hän edusti maataan olympiatasolla myös Los Angelesissa 1984 (Intia viides) ja Soulissa 1988 (kuudes).


title: Mohammed Shahid

text: Shahid joutui maksaoireiden takia sairaalaan kesällä 2016. Hän kuoli 56-vuotiaana Gurgaonissa 20. heinäkuuta 2016.


title: Villalier

text: Villalier on kunta Lounais-Ranskassa Auden departementissa Languedoc-Roussillon-Midi-Pyrénées'n alueella.


title: Villalier

text: Villalieriin on haudattu kaksi tunnettua henkilöä.


title: Kauko Kortelainen

text: Kauko Kortelainen (s. 1933) on suomalainen kuvanveistäjä. Juuassa asuva Kortelainen on opiskellut muun muassa Ateneumissa vuosina 1958–1962.


title: Paul Johnson (jääkiekkoilija)

text: Paul Herbert Johnson (18. toukokuuta 1935, 1936 tai 1937 West St. Paul, Minnesota – 17. heinäkuuta 2016) oli yhdysvaltalainen jääkiekkoilija ja olympiavoittaja.


title: Paul Johnson (jääkiekkoilija)

text: Yhdysvaltain miesten maajoukkueessa Johnson voitti olympia- ja MM-kultaa Squaw Valleyssa 1960 ja pelasi myös Innsbruckin talviolympialaisissa 1964 sekä vuosien 1958, 1959 ja 1961 MM-kilpailuissa.


title: Paul Johnson (jääkiekkoilija)

text: Johnson kuoli 17. heinäkuuta 2016.


title: Puissalicon

text: Puissalicon on kunta Etelä-Ranskassa Hérault’n departementissa Languedoc-Roussillon-Midi-Pyrénées'n alueella.


title: Puissalicon

text: Kunnan nähtävyyksiä on 1100-luvulta peräisin oleva romaaninen torni, joka on jäänne kylän kirkosta.


title: Michael Lerner

text: Michael Lerner (s. 22. kesäkuuta 1941 Brooklyn, New York) on yhdysvaltalainen näyttelijä. Hän oli ehdokkaana miessivuosan Oscar-palkinnon saajaksi Coenin veljesten elokuvasta "Barton Fink" (1991).


title: Michael Lerner

text: Michael Lerner opiskeli draamaa Lontoossa ja on myöhemmin tehnyt teatterirooleja sekä Britanniassa että Yhdysvalloissa.


title: Michael Lerner

text: "Barton Finkin" lisäksi Lernerin muita elokuvarooleja on ollut elokuvissa "Lainsuojattoman blues" (1977), "Luokkakokous" (1982), "Harlemin yöt" (1989), "Häkkilintu" (2001) ja "The Bannen Way" (2010).


title: Lacombe Lucien

text: Lacombe Lucien on Louis Mallen ohjaama draamaelokuva vuodelta 1974. Ranskalaisnuorukaisesta natsimiehityksen aikana kertovan elokuvan käsikirjoituksen on tehnyt kirjailija Patrick Modiano yhdessä ohjaajan kanssa. Pääosia näyttelevät Pierre Blaise ja Aurore Clément.


title: Lacombe Lucien

text: Elokuvassa turhautunut maalaispoika Lucien Lacombe ajautuu Gestapon upseerien apupojaksi Ranskan natsimiehityksen viimeisinä aikoina.


title: Lacombe Lucien

text: Vuonna 2014 Nobel-palkittu Patrick Modiano oli "Lacombe Lucienin" käsikirjoitusta tehdessään julkaissut jo useita palkittuja teoksia, kuten vuonna 1972 julkaistun "Kehäbulevardit", jonka suomennos ilmestyi 1976. Sekin käsittelee Ranskan natsimiehitysaikaa, jota vuonna 1945 syntynyt Modiano ei ollut itse kokenut. "Lacombe Lucienin" tarina perustuukin osin ohjaaja Mallen (1932–1995) omiin nuoruusmuistoihin, ja hän toimi elokuvan toisena käsikirjoittajana.


title: Lacombe Lucien

text: Elokuvan musiikin teki jazzviulisti Stéphane Grappelli, ja elokuvassa kuullaan paljon jazzkitaristi Django Reinhardtin levytyksiä.


title: Lacombe Lucien

text: "Lacombe Lucien" oli ehdolla vuoden parhaaksi vieraskieliseksi elokuvaksi sekä Oscar- että Golden Globe -gaalassa. Se sai Bafta-palkinnon vuoden parhaana elokuvana.


title: Lacombe Lucien

text: "The New York Timesin" kriitikot valitsivat "Lacombe Lucienin" vuonna 2004 yhdeksi kaikkien aikojen tuhannesta parhaasta elokuvasta maailmassa.


Luettelo Nivalan julkisista taideteoksista ja muistomerkeistä sisältää Nivalassa olevat pysyvät patsaat, muistomerkit ja muistolaatat.


title: Löytäjät

text: Löytäjät oli 3. marraskuuta 2014 AVA-kanavalla alkanut tositelevisioohjelma, jonka jokaisessa jaksossa juontajapari auttoivat eri elämänvaiheissa olevia tavallisia suomalaisia ihmisiä löytämään Torista heille tarvitsemiaan tavaroita. Lopuksi päähenkilö valitsee kumman juontajan löytö saalis oli parempi.


title: SHERPA

text: SHERPA on yhdysvaltalaisen Spaceflight Industriesin kehittämä ja valmistama hyötykuorma-adapteri, joka mahdollistaa toissijaisten hyötykuormien, kuten mikro- tai nanosatelliittien, laukaisun primaarihyötykuormien ohella. SHERPAan voidaan kytkeä suoraan viisi 300 kilogramman hyötykuormaa, minkä lisäksi viiteen kiinnityspisteeseen on mahdollista asentaa pienempien hyötykuormien (esim. CubeSatien) vapauttamiseen soveltuvia laukaisusovittimia.


title: SHERPA

text: SHERPAa valmistetaan kolmena eri versiona, joista ensimmäinen on raketista irtautuva voimalaitteeton versio, toinen raketista irtautuva voimalaitteellinen versio ja kolmas raketissa kiinni pysyvä versio. SHERPA on varustettu Planetary Systemsin Motorized Lightband- ja Innovative Solutions in Spacen (ISIS) Quadpack-laukaisusovittimilla. SHERPA pohjautuu ESPA Grande ring -adapteriin.


title: SHERPA

text: SHERPAn ensimmäistä laukaisua SpaceX:n Falcon 9 -raketin kyydissä suunniteltiin alun perin vuodelle 2015, mutta laukaisu on viivästynyt vuoteen 2017. Lennon on tarkoitus viedä kaikkiaan 87 satelliittia aurinkosynkroniselle kiertoradalle, mikä tekee siitä eniten satelliitteja kiertoradalle vieneen yksittäisen laukaisun. Kyseisellä laukaisulla hyötykuormien joukossa on myös ensimmäinen suomalainen satelliitti, Aalto-1.


title: Philip von Knorring

text: Philip von Knorring (3. toukokuuta 1948 Helsinki – 14. heinäkuuta 2016 Helsinki) oli suomalainen taiteilija. Hän kuului Elonkorjaajat-taiteilijaryhmään sen perustajana. Hänen välineitään olivat valokuva ja kokeellinen lyhytelokuva. Töitä oli esillä muun muassa Helsingissä ja Reykjavikissa sekä Tukholman Moderna museetissa, jossa esitettiin installaatio "Bevakat".


title: Strontiumoksidi

text: Strontiumoksidi (SrO) on strontium- ja oksidi-ionien muodostama epäorgaaninen ioniyhdiste. Yhdistettä voidaan käyttää muiden strontiumyhdisteiden valmistamiseen, lasitteiden valmistukseen, lääketieteessä ja pyrotekniikassa.


title: Strontiumoksidi

text: Huoneenlämpötilassa strontiumoksidi on hygroskooppista valkoista jauhetta tai kiteitä. Yhdisteen alkeiskoppi on kuutiollinen ja sen kiderakenne on samanlainen natriumkloridin kanssa. Muille maa-alkalimetallioksideille tyypillisesti se on emäksinen oksidi, joka reagoi veden kanssa muodostaen strontiumhydroksidia ja hitaasti hiilidioksidin kanssa strontiumkarbonaatiksi. Reaktio veden kanssa on voimakkaasti eksoterminen. Kuumennettaessa sitä hapen kanssa muodostuu strontiumperoksidia. Nikkeliä sisältävän metalliseoksen tai platinan pinalla strontiumoksidilla on sinertävänvihreä fluoresenssi, kun sitä viritetään fotoneilla.


title: Strontiumoksidi

text: Strontiumoksidia voidaan valmistaa kuumentamalla metallista strontiumia hapen läsnä ollessa. Yleensä sitä valmistetaan kuitenkin kuumentamalla strontiumkarbonaattia tai strontiumnitraattia.


title: Strontiumoksidi

text: Strontiumoksidia käytetään muiden strontiumyhdisteiden kuten strontiumhydroksidin ja -peroksidin valmistamiseen. Kuumennettaessa alumiinin kanssa se pelkistyy metalliseksi strontiumiksi. Yhdistettä käytetään myös pyrotekniikassa, lääketieteessä, keramiikassa lasitteiden valmistuksessa fluksina hyvin myrkyllisen bariumoksidin sijasta ja tyhjiöputkien valmistamiseen. Aikaisemmin sitä käytettiin kuvaputkitelevisioiden putkien valmistuksessa.


title: Paischeff

text: Paischeff on seuraavien suomalaisten sukunimi:


title: Emma (huonekalu)

text: Emma tarkoittaa kokonaan verhoiltua pehmustettua tuolia. Niitä on valmistettu 1800-luvun puolivälin tienoilta alkaen. Nimityksen alkuperä on tuntematon. Suomessa niitä alkoi esiintyä yleisesti 1880-luvulta alkaen, ja usein niitä tehtiin kokonaisia kalustoja pöytää myöten. Huonekalujen alla on messinkiset pyörät, jotta niitä on helpompi liikuttaa.


title: Derrick Favors

text: Derrick Bernard Favors (s. 15. heinäkuuta 1991 Atlanta, Georgia) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa Utah Jazzia.


title: Derrick Favors

text: Ennen ammattilaisuraansa Georgia Techissä yhden kauden ajan yliopistokoripalloa pelannut Favors oli vuoden kolmas varaus. Favors pelasi hänet varanneessa New Jersey Netsissä tulokaskaudellaan 2010–2011 yhteensä 56 ottelua, kunnes hänet myytiin helmikuun lopulla Utah Jazziin, osana toiseen suuntaan siirtyneen Deron Williamsin vaihtokauppaa.


title: Aurore Clément

text: Marie-Thérèse Aurore Louise Clément (s. 12. lokakuuta 1945 Soissons, Aisne) on ranskalainen näyttelijä, joka on työskennellyt sekä ranskan- että englanninkielisissä elokuvatuotannoissa 1970-luvun puolivälistä alkaen.


title: Aurore Clément

text: Mallina Pariisissa toimineen Clémentin ensimmäinen elokuvarooli oli Francen rooli Louis Mallen Ranskan natsimiehitysaikaan sijoittuvassa elokuvassa "Lacombe Lucien". Hän on näytellyt noin 80 elokuvassa, ja yksi hänen näkyvimpiä roolejaan on ollut Wim Wendersin elokuvassa "Paris, Texas" (1984).


title: Aurore Clément

text: Clémentin rooli ranskalaisen sotilaan leskenä elokuvassa "Ilmestyskirja. Nyt" (1979) leikattiin alkuperäisestä versiosta kokonaan pois, mutta on mukana vuonna 2000 leikatussa pidemmässä versiossa.


title: Kadiolo

text: Kadiolo on maalaiskunta, sen keskuskylä ja Kadiolon piirin hallinnollinen keskus Sikasson alueella Malissa. Se sijaitsee lähellä Norsunluurannikon rajaa sata kilometriä Sikassosta etelään. Kunnassa on 52 000 ja keskuskylässä 24 700 asukasta.


title: Kadiolo

text: Kadiolon kunta rajoittuu lounaassa Missénin, lännessä Fouroun ja Dioumaténén, pohjoisessa Loulounin ja idässä Zégouan kuntiin sekä etelässä Norsunluurannikkoon. Se on pinnanmuodostukseltaan lähinnä tasankoa. Kunnan läpi virtaavat Banifing ja Kado -joet. Seudulla on paljon metsiä. Ilmasto on guinealaistyyppinen. Vuotuinen sademäärä on 1200 millimetriä.


title: Kadiolo

text: Kuntaan kuuluu 20 kylää. Asukkaat ovat etupäässä senufoja. Lisäksi on karjanhoitoa harjoittavia fulbeja. Uskontoja ovat islam, kristinusko ja animismi.


title: Kadiolo

text: Kadiolon liikenneyhteydet ovat huonot varsinkin sadekautena. Sikasson ja Norsunluurannikon rajan väliselle RN7-valtatielle on matkaa 18 kilometriä.


title: Kadiolo

text: Seudun pääelinkeino on maatalous. Tärkeimmät viljelykasvit ovat maissi, hirssi, durra, riisi, maapähkinä, lehmänpapu ja vihannekset. Myyntiin kasvatetaan puuvillaa. Kotieläimiä ovat naudat, lampaat, vuohet, aasit, siipikarja ja vähäisessä määrin siat.


title: Kadiolo

text: Kadiolon lähelle Pourouun avattiin vuonna 2018 CMDT:n puuvillankäsittelylaitos. Sen vuosikapasiteetti on 45 000 tonnia. Laitos työllistää 250 ja välillisesti 500 henkilöä.


title: Bill Laimbeer

text: William ”Bill” Laimbeer, Jr. (s. 19. toukokuuta 1957 Boston, Massachusetts) on uransa päättänyt yhdysvaltalainen koripalloilija, pelipaikaltaan sentteri. Nykyään hän toimii WNBA-liigan New York Libertyn päävalmentajana.


title: Bill Laimbeer

text: Laimbeer muistetaan parhaiten Detroit Pistonsin riveistä vuosilta 1982–1993. Hän kuului 1980-luvun lopun ”Bad Boys Pistonsiksi” kutsutun joukkueen runkopelaajiin. Laimbeer tunnettiin erittäin aggressiivisesta pelityylistään ja rajuista virheistään, ja hän oli vihattu pelaaja vastustajien sekä heidän faniensa silmissä.


title: Bill Laimbeer

text: Laimbeer voitti urallaan kaksi NBA:n mestaruutta, ja hänet valittiin neljästi . Pistons on jäädyttänyt Laimbeerin pelinumeron 40.


title: Ludvig Håkanson

text: Ludvig Erik ”Ludde” Håkanson (s. 22. maaliskuuta 1996 Ålsten) on ruotsalainen koripalloilija, pelipaikaltaan pelintekijä tai heittävä takamies. Håkanson on vuodesta 2013 lähtien kuulunut Liga ACB:ssä pelaavan FC Barcelonan organisaatioon, josta hän on kaudella 2016–2017 lainassa saman sarjan Baloncesto Sevillassa.


title: Ludvig Håkanson

text: Håkansonia pidetään ruotsalaisen koripallon suurimpana lupauksena. Hän kuului Ruotsin maajoukkueeseen 17-vuotiaana vuoden 2013 koripallon Euroopan-mestaruuskilpailuissa.


title: Ludvig Håkanson

text: Håkansonin vahvuuksiin kuuluu heittopeli sekä syöttäminen. Hänen heikkouksiaan ovat puolustuspeli sekä fyysisyys.


title: Kolondiéba

text: Kolondiéba on maalaiskunta, sen keskuskylä ja Kolondiéban piirin hallinnollinen keskus Sikasson alueella Malissa. Se sijaitsee Norsunluurannikolle johtavan maantie RN30:n varrella 173 kilometriä Sikassosta länteen. Kunnassa on 53 400 ja keskuskylässä 13 200 asukasta.


title: Kolondiéba

text: Kolondiéban kunnan pinta-ala on 2 270 neliökilometriä. Se rajoittuu pohjoisessa Kébilan ja Ménan, koillisessa Sikasson piirin Niénan, idässä Kolosson ja Tousséguélan, etelässä Kadianan ja Farakon sekä lännessä N’Golodianan ja Bougounin piirin Yiridougoun kuntiin.


title: Kolondiéba

text: Kuntaan kuuluu 54 kylää. Asukkaat ovat etupäässä bambaroita, fulbeja ja senufoja.


title: Kolondiéba

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi ja maapähkinä. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Palveluihin kuuluu 62 koulua, piirin poliklinikka ja kaksi terveyskeskusta.


title: Alpha (sarjakuvalehti)

text: Alpha oli Harto Pasosen luoma ja kustantama sarjakuvalehti, joka ilmestyi vuosina 1991–1992. Lehti ilmestyi neljä kertaa vuodessa. Vuonna 1993 julkaistiin albumimuotoinen "Alpha – sarjakuvan aikakauskirja I".


title: Alpha (sarjakuvalehti)

text: Pasonen oli jo aiemmin julkaissut A5-kokoista "Pumpsis"-pienlehteä. "Alpha" oli sitä näyttävämpi, ja vuoden 1992 alusta lehdessä alettiin julkaista myös värisarjakuvia. "Suomalaisen sarjakuvan ensyklopedian" mukaan sisältö koostui modernista ulkomaisesta sarjakuvasta ja ”kotimaisen tuotannon tyylitietoisemmasta puolesta”. Muun muassa Juba oli tehnyt lehteen sarjakuvan sian ja naisen suhteesta, ennen "Viiviä ja Wagneria".


title: Alpha (sarjakuvalehti)

text: Pasonen markkinoi lehteä aktiivisesti ja kuljetti sitä itse myyntipisteisiin ympäri Suomea. Lehti ei kuitenkaan menestynyt markkinoilla. Pasosen mukaan myyntityö loi kuitenkin pohjan myöhemmälle liiketoiminnalle. Vuonna 1995 hän perusti Valiosarjat Oy:n , joka alkoi kustantaa sarjakuvia Arktinen Banaani -aputoiminimellä. Kustantamon nimen keksi sarjakuvapiirtäjä Timo Mäkelä. Alun perin nimeä suunniteltiin "Alphalle".


title: Bokashi

text: Bokashi on eloperäistä ainesta, joka on fermentoitu eli käytetty kompostointia varten. Bokashi on siis käynyttä biomassaa, usein kotitalouksien tuottamaa biojätettä, josta on tarkoitus valmistaa multaa. Sana bokashi on japania ja tarkoittaa "fermentoitua orgaanista ainesta".


title: Bokashi

text: Bokashin valmistusmenetelmä on kehitetty Japanissa, Ruykuysin yliopistossa, joka sijaitsee Okinawassa. Menetelmän toi julkisuuteen 1970-luvulla puutarhatieteen professori Teruo Higa. Hän julkaisi vuonna 1993 menetelmästään kertovan kirjan "An Earth Saving Revolution". Bokashi kehitettiin vaihtoehdoksi voimaperäiselle kemialliseen lannoitukseen perustuvalle viljelylle.


title: Bokashi

text:
Kehitystyössään Higa havaitsi, että kasvualustan mikrobistolla on suuri vaikutus kasvien kasvuun ja kehittymiseen. Hän tutki erityisesti mikrobien yhteisvaikutuksia ja tuli siihen tulokseen, että monipuolinen ja valikoitu mikrobeiden seos toimii ravintoverkostona, joka hajottaa erityisen tehokkaasti eloperäistä ainesta. Higan kehittämään mikrobiseokseen kuuluu maitohappobakteereita, hiivaa ja fototrooppisia bakteereita. Mikrobiseos kaupallistettiin ja se ilmestyi markkinoille vuonna 1982. Seos on imeytetty yleensä leserouheeseen ja sitä kutsutaan nimellä EM tai EM1(EM = Essential Microorganisms).
Bokashimateriaalina käytetään yleensä kotitalouksissa syntyvää ruokajätettä. Näiden lisäksi voidaan fermentoida paperia, ihmisten ja eläinten jätöksiä ja puutarhajätettä kuten lehtiä ja puuhaketta. Materiaalin tulee olla suhteellisen hienojakoista, jotta se painuu fermetoinnin aikana tiiviisti kasaan. Mitä hienojakoisempaa materiaali on, sitä enemmän mikrobeilla on pinta-alaa jolle asettua. Tämä nopeuttaa prosessia.


title: Bokashi

text: Bokashimateriaali sijoitetaan ilmatiiviisti ruostumattomaan, vedenpitävään astiaan. Usein käytetään kannellista muoviämpäriä, jonka alaosaan on asennettu hana. Hana helpottaa prosessin aikana syntyvän nesteen, "bokashimehun", poistamista. Jos nestettä ei haluta poistaa, astian pohjalle voidaan sijoittaa paperia tai paperimassaa, joka imee syntyvän nesteen.


title: Bokashi

text: Tuoreen jätteen väliin ripotellaan EM-rouhetta tai -liuosta. Astiaa täytetään sitä mukaa kun kotitalousjätettä syntyy. Käyminen tapahtuu hapettomissa olosuhteissa yli viiden celsiusasteen lämpötilassa ja kestää 15 - 30 vuorokautta. Asianmukaisessa käymisprosessissa ei synny juurikaan hajuja. Käymisprosessin aikana massan pintaan saattaa kasvaa valkoista rihmastoa, mikä on merkki onnistuneesta prosessista. Valmiista bokashimassasta on yhä tunnistettavissa kasvinosia. Massa on pehmentynyt muttei vielä muistuta lainkaan multaa. Kun käymisprosessi on valmis, massaan sekoitetaan multaa. Tämä käynnistää varsinaisen maatumisen, jonka tuloksena saadaan lyhyessä ajassa ravinteikasta puutarhamultaa.


title: Bokashi

text:
Bokashin käyttöä on verrattu monissa tieteellisissä tutkimuksissa muihin luonnonmukaisiin lannoitteisiin sekä teollisesti tuotettuihin lannoitteisiin. Luonnonmukaisella ja kemiallisella lannoituksella on pitkäaikaisia vaikutuksia maaperään. Pitkään jatkuneena kemiallisella lannoituksella sadot saattavat pienentyä, koska orgaanisen aineksen määrä maaperässä vähenee. Kemialliseen lannoitukseen verrattuna luonnonmukaiset lannoitteet toimivat maanparanteena.
Bokashin vaikutuksia on verrattu myös muihin luomulannoitteisiin ja -maanparanteisiin, kuten biohiileen, tavanomaiseen kompostiin, ja kananlantaan. Tulokset ovat olleet vaihtelevia. Ainoa selvä ero on saatu lannoittamattoman maaperän ja bokashilla lannoitetun maaperän välillä. Bokashin etuna näyttää olevan maaperän köyhtymisen estäminen, orgaanisen aineksen ja monipuolisen mikrobiston ylläpitäminen.


title: Bokashi

text: Bokashilla ja sen sisältämillä EM -mikrobeilla on ajateltu olevan kyky puhdistaa saastunutta vettä ja sitä on kokeiltu rehevöityneen järven puhdistuksessa muun muassa Suomessa. Näkemykset EM-liuoksen vaikuttavuudesta sinilevätilanteeseen ja veden kirkkauteen jäivät ristiriitaisiksi. Vertaisarvioidussa kansainvälisessä julkaisussa on havaittu, että EM-liuoksella ei ole sinileviä vähentävää vaikutusta. Pienimuotoisessa suomalaisessa opinnäytetyössä EM-mutapallot vähensivät vedestä nitraattia, mutteivät vaikuttaneet fosfaatin, sulfaatin tai typen määriin. Kansainväliset tutkimustulokset jäteveden puhdistustehosta ovat olleet vaihtelevia. Koska vaikutuksia on ollut hankala todentaa tieteellisesti, vesien puhdistusmenetelmä ei ole saanut suurta jalansijaa. Mikrobeiden teho on altis pienillekin olosuhdemuutoksille, mikä voi osaltaan selittää ristiriitaisia tuloksia.


title: Yorosso

text: Yorosso on maalaiskunta, sen keskuskylä ja Yorosson piirin hallinnollinen keskus Sikasson alueella Malissa. Se sijaitsee Burkina Fasoon johtavan tien varrella 214 kilometriä Sikassosta koilliseen. Kunnassa on 22 600 ja keskuskylässä 6 300 asukasta.


title: Yorosso

text: Yorosson kunta rajoittuu pohjoisessa Kiffosso I:n, idässä Ménamba I:n, etelässä Mahoun ja Kouryn ja lännessä Karanganan kuntiin. Se sijaitsee Dogonin ylänköä etelässä jatkavalla Koutialan ylängöllä. Pysyviä vesistöjä ei ole. Seutu kuuluu Sahelin ja Sudanin siirtymäalueeseen.


title: Yorosso

text: Kuntaan kuuluu 10 kylää. Asukkaat ovat etupäässä miniankoja, boboja, fulbeja ja dogoneja.


title: Yorosso

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi, maapähkinä ja lehmänpapu. Kotieläimiä ovat naudat, lampaat, vuohet, aasit, siat, siipikarja ja vähäisessä määrin hevoset. Lisäksi harjoitetaan keräilyä, käsityöammatteja ja pienimuotoista kaupankäyntiä. Palveluihin kuuluu joukko alakouluja, kaksi yläkoulua, piirin poliklinikka, terveyskeskus ja keskuskylän vesijohtoverkko.


title: San Antonion lähetysasemat

text: San Antonion lähetysasemat on Unescon maailmanperintökohde, johon kuuluu viisi lähetysasemaa San Antoniossa ja sen läheisyydessä Texasissa. Lähetysasemista vanhin on Alamo, joka perustettiin 1718. San Josén lähetysasema perustettiin 1720 ja muut asemat 1731.


title: San Antonion lähetysasemat

text: Pohjoisin lähetysasemista on 1,7 hehtaarin laajuisen alueen San Antonion keskustassa peittävä Alamo, eli Valeron lähetysasema. Asemasta on enää jäljellä kirkko, luostarin asumistilat ja vesikanavia. Muurista on löytynyt jäänteitä arkeologisissa kaivauksissa.


title: San Antonion lähetysasemat

text: Concepcionin lähetysasema sijaitsee San Antonio -joen itäpuolella lähellä San Pedro Creekin yhtymäkohtaa. Sen 13,3 hehtaarin alueella olevissa kalkkikivestä rakennetusta kirkosta ja luostarirakennuksista on säilynyt suurin osa sen alkuperäisestä ulkoasusta. Lisäksi alueella on säilynyt monia erilaisia työhuoneita, tukirakennuksia ja aukio. Arkeologisissa tutkimuksissa on löydetty myös jäänteitä vilja-aitasta, muurista ja alkuperäisasukkaiden asumuksista.


title: San Antonion lähetysasemat

text: San Josén lähetysaseman rakennuskompleksi on suurin viidestä lähetysasemasta. Sen 20,6 hehtaarin alueella on kirkko, luostarin asuinrakennuksia, siirtomaa-aikainen vilja-aitta, alkuperäisasukkaiden kortteleita, ympärysmuuri ja 1900-luvun alusta peräisin oleva valssimylly. Rakennukset on sijoitettu aukion ympärille. Lähetysasema sijaitsee hajanaisesti asutulla alueella San Antonio -joen länsirannalla.


title: San Antonion lähetysasemat

text: Maaseudulla sijaitseva San Juanin lähetysasema on 130,5 hehtaarin laajuinen, ja siihen kuuluu asemarakennusten lisäksi sitä ympäröivät maanviljelyalueet. Säilyneitä rakennuksia ovat kirkko ja luostari sekä alkuperäisasukkaiden asutusten ja ympärysmuurin jäänteet.


title: San Antonion lähetysasemat

text: Espadan lähetysasema sijaitsee kohteista harvimmin asutuimmalla alueella, ja sen pinta-ala on 94,7 hehtaaria. Asemasta on säilynyt kirkko ja luostari sekä tukirakennuksien ja muurien rauniot. Peltoja kastelevat kanavat ovat olleet toiminnassa 1700-luvun puolivälistä saakka. Espadan lähetysasemaan liittyy lisäksi Floresvillessä 37 kilometriä etelään sijaitseva Rancho de las Cabras -niminen tila.


title: San Antonion lähetysasemat

text: Lähetyssaarnaaja Antonio de Olivares johti 1709 tutkimusmatkaa San Antonio -joelle etsiäkseen paikkaa uusille lähetysasemille. Retkikunta löysi paljon puhdasta vettä, hedelmällistä maata ja riistaa. Olivares oli vuonna 1718 perustamassa Valeron lähetysasemaa.


title: San Antonion lähetysasemat

text: Espanjalaisten ja ranskalaisten välisen sodan aikana vihamielisyydet levisivät myös Texasiin, minkä seurauksena monet espanjalaiset lähetyssaarnajaat pakenivat Itä-Texasista. Isä Antonio Margil perusti 1720 San Antonion jokilaaksoon San Josén lähetysaseman. Samana vuonna uudelleenperustettiin myös Itä-Texasin hylätyt asemat. Niistä tuli kuitenkin haavoittuvia vuonna 1730, kun alueelta vedettiin pois niitä suojelevat asevoimat. Lähetysasemat siirrettiin seuraavana vuonna San Antonion jokilaaksoon, jonne perustettiin Concepcionin, San Juanin ja Espadan lähetysasemat. Lähetysasemien mukana alueella muutti jonkin verran intiaaneja.


title: San Antonion lähetysasemat

text: San Antonion lähetysasemat kohdistivat toimintansa pääasiassa coahuiltecaneja kohtaan, mutta läheisissä intiaaniyhteisöissä eli ihmisiä 200 ryhmästä. Useimmat lähetysasemille muuttaneet alkuperäisasukkaat tulivat vapaaehtoisesti varman toimeentulon, ruoan ja veden perässä. Lähetysasemille alettiin alkuperäisasukkaiden avustuksella rakentaa tilapäisten rakennusten paikalle uusia rakennuksia. Valeroon ja San Joséen kivikirkkojen rakentaminen aloitettiin 1744, San Juanin, Concepcionin ja Espadan 1745.


title: San Antonion lähetysasemat

text: San Antonion lähetysasemien hallintaa alettiin 1700-luvun lopulla siirtää paikallsihallinnoille ja hiippakunnille. Samalla alkuperäisasukkaiden hengellinen vastuu siirtyi lähetyssaarnajilta papeille ja arkkipiispoille. Vaikka Espanjan sekularisaatiolait vaativat, että muutokset piti tehdä kymmenessä vuodessa, sekularisaatio eteni San Antonion laaksossa vasta pakosta.


title: San Antonion lähetysasemat

text: San Antonion lähetysasemien omistajat vaihtuivat useasti 1800-luvulla ja 1900-luvun alussa. Ne jäivät samalla käyttämättömiksi ja alkoivat ränsistyä. Lähetysasemia alettiin suojella 1900-luvun aikana. San Josén lähetysasemaa kunnostettiin 1920– ja 1930-luvuilla ja se listattiin 1941 kansalliseksi historialliseksi kohteeksi. Alamo sai puolestaan National Historic Landmark -statuksen vuonna 1960. San Josén lähetysaseman historiaan liittyvien Concepsionin, San Juanin ja Espadan lähetysasemien suojelua alettiin suunnitella pian San Josén suojelemisen jälkeen. Nämä neljä lähetysasemaa yhdistettiin 1983 San Antonio Missionsin kansalliseksi historiapuistoksi.


title: Sininen kuu (elokuva)

text: Sininen kuu ("Lost Horizon") on Frank Capran tuottama ja ohjaama draamaelokuva vuodelta 1937. Se perustuu James Hiltonin samannimiseen romaaniin vuodelta 1933, jonka pohjalta käsikirjoituksen laati Robert Riskin. Elokuvan musiikin on tehnyt Dimitri Tiomkin.


title: Sininen kuu (elokuva)

text: Ryhmä Kaukoidän maan sotilaskapinaa pakoon lähteviä länsimaalaisia pelastautuu brittidiplomaatti Bob Conwayn (Ronald Colman) avulla viime hetkelleä lentokoneeseen, mutteivät tiedä että se on kaapattu. Kone tekee pakkolaskun mystiseen Himalajalla sijaitsevaan paikkaan nimeltä Shangri-La, josta tulokkaat aluksi haluavat pois mutta huomaavat vähitellen paikan onnelliseksi ja rauhalliseksi ja päättävät jäädä. Shangri-Lata hallitsee vanha ja viisas belgialainen munkki. Lopulta Bob Conwaylle selviää miksi heidät on tuotu juuri Shangri-Lahan, mutta ainoa joka haluaa sieltä enää pois on hänen veljensä George (John Howard).


title: Sininen kuu (elokuva)

text: "Sininen kuu" oli kallein siihen asti tuotettu elokuva. Sen teko tuli niin kalliiksi, että Columbia Picturesiltä kesti viisi vuotta päästä omilleen. Elokuva horjutti paitsi tuotantoyhtiön taloutta, myös Capran suhteita Columbiaan ja käsikirjoittaja Raskiniin, jonka kanssa hän oli tehnyt elokuvat "Päivä ylhäisönaisena" (1933), "Tapahtui eräänä yönä" (1934) ja "Mr. Deeds tulee kaupunkiin (1936).


title: Sininen kuu (elokuva)

text: Elitisti-verkkojulkaisussa Markus Sorsa pitää "Sinistä kuuta" pikemminkin kiinnostavana kuin onnistuneena Capran elokuvana. Hänestä heikointa on näyttelijäntyö, mutta kritiikkiä saavat myös käsikirjoitus ja kokonaisuus, joka Sorsan mukaan on ”ryhditön sekamelska, joka ei kokonaisuutena millään jaksa kantaa koko (restauroidun version) yli kaksituntista kestoa”.


title: Sininen kuu (elokuva)

text: "The New York Timesin" kriitikot valitsivat "Sinisen kuun" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sininen kuu (elokuva)

text: Helsingin Taka-Töölössä, osoitteessa Mannerheimintie 118, toimi vuosina 1941–1986 elokuvateatteri Sininen kuu, joka lie saanut nimensä tästä elokuvasta.


title: John Rafael Ekelund

text: John Rafael Ekelund (19. heinäkuuta 1877 Turku – 14. joulukuuta 1946) oli suomalainen taidemaalari.


title: John Rafael Ekelund

text: Ekelundin vanhemmat olivat Turun linnan vankilan johtaja Adolf Fredrik Ekelund ja Emma Fredrika Grönlund. Hän opiskeli Suomen Taideyhdistyksen piirustuskoulussa Turussa 1893–1896, Taideteollisessa keskuskoulussa 1896–1899 sekä Berliinin kuninkaallisessa taidekoulussa 1901 ja 1905. Ekelundin teoksia oli esillä Amsterdamissa ja Antwerpenissä 1931.


title: John Rafael Ekelund

text: Ekelund työskenteli Kansallisteatterin lavastajana. 1920-luvulla hän vietti kesänsä Naantalissa ja toimi samalla ""Naantalin kylpylälaitoksen huvi-intendenttinä"" järjestäen venetsialaisia ja muita juhlatilaisuuksia. Ekelund maalasi Naantalissa maisemia ja hän maalasi myös tilaustöinä muotokuvia ja huviloiden kuvia.


title: Revolution MMA

text: Revolution Mixed Martial Arts on yhdysvaltalainen vapaaottelu- ja kuntoseura, jonka perusti entinen vapaaottelija Jimmy Fowler. Seuran tunnetuimpia ottelijoita ovat UFC:ssä otteleva Sara McMann ja Bellator MMA:ssa Ed Wood.


title: Shenandoahin armeija

text: Shenandoahin armeija () oli yksi Unionin armeijoista Yhdysvaltain sisällissodassa. Shenandoahin armeija perustettiin elokuussa 1862 vastauksena Konfederaation Jubal Earlylle, jonka armeija uhkasi Washington D.C.:n turvallisuutta. Armeijan runko muodostettiin kolmesta armeijakunnasta: Horatio G. Wrightin komentamasta 6. armeijakunnasta, William H. Emoryn 19. armeijakunnasta ja George Crookin Länsi-Virginian armeijasta eli 8. armeijakunnasta. Armeijan pääasiallisena komentajana toimi kenraalimajuri Philip Sheridan.


title: Shenandoahin armeija

text: Shenandoahin armeija taisteli pääasiassa Shenandoahin laaksossa. Shenandoahin armeija otti useita voittoja Earlyn armeijasta, onnistui tuhoamaan Konfederaation ruokahuollon kannalta tärkeitä kohteita laaksossa ja lopulta tuhosi koko Earlyn armeijan saaden näin koko laakson hallintaansa. Shenandoahin laakson taistelujen päätyttyä Shenandoahin armeija liittyi sodan päättäneelle Appomattoxin sotaretkelle.


title: Shenandoahin armeija

text: Ennen Shenandoahin armeijaa Unionilla oli myös olemassa Shenandoahin osastona () tunnettu yksikkö, joka oli olemassa kesästä 1861 kevääseen 1862. Sitä komensi kenraalimajuri Nathaniel P. Banks.


title: Shenandoahin armeija

text:
Shenandoahin osasto:
Shenandoahin armeija:


title: Uffe Tägström

text: Uffe Tägström (s. 9. lokakuuta 1968 Tampere) on suomalainen kypärämaalari ja graafinen suunnittelija. Koulutukseltaan Tägström on ylioppilas. Nykyisin hän suunnittelee kypärämaalauksia moottoriurheiljoille.


title: Uffe Tägström

text: Tägström on suunnitellut kypärämaalauksia tunnetuille suomalaisille kuten Kimi Räikkönen, Heikki Kovalainen, Jyrki Järvilehto, Tommi Mäkinen ja Marcus Grönholm. Sekä suunnittelee varikkonäkymiä, tiimivaatteita ja fanituotteita.


title: Guidime

text: Guidime on maalaiskunta Kayesin alueen Yélimanén piirissä Malissa. Sen keskuskylä Yélimané sijaitsee lähellä Mauritanian rajaa 178 Kayesista koilliseen. Yélimané on samalla myös piirin hallinnollinen keskus. Kunnassa on 39 800 ja keskuskylässä 4 300 asukasta.


title: Guidime

text: Guidimen kunnan pinta-ala on 670 neliökilometriä. Se rajoittuu pohjoisessa Kremisin, idässä Fangan ja Soumpoun, etelässä Goryn ja lännessä Toyan kuntiin. Vesistöjä ovat ajoittain kuivuvat Térekolé ja Babassangué -joet sekä Goumbokho ja Hontokholo -järvet. Kasvillisuus on pensasaroa. Seutu kuuluu Sahelin vyöhykkeeseen.


title: Guidime

text: Kuntaan kuuluu 22 kylää. Niistä suurimmat ovat 7 700 asukkaan Dioncoulane ja 5 100 asukkaan Bandiougoula. Asukkaista 90 % soninkeja. Vallitseva uskonto on islam.


title: Guidime

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat maapähkinä, lehmänpapu, maissi, riisi, durra ja hirssi. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kalastusta, käsityöammatteja ja pienimuotoista kaupankäyntiä.


title: Guidime

text: Yélimanén kautta kulkee Nioron ja Kayesin välinen tie. Kunnassa toimii 12 alakoulua ja 5 yläkoulua. Terveyspalveluihin kuuluu piirin poliklinikka ja neljä terveyskeskusta. Keskuskylässä on sähkö-, puhelin- ja vesijohtoverkko.


title: Proffan kellari

text: Proffan kellari on Turun yliopiston kampusalueella sijaitseva ravintola, joka aloitti toimintansa vuonna 1982.


title: Proffan kellari

text: Turun yliopiston ylioppilaskunta oli laajentanut Ylioppilastalo A:ssa sijainneen ravintola Iskerin tiloja 1970-luvun lopulla, mutta ravintolatoiminta ajautui pian konkurssiin. Aila ja Markku Harjanne perustivat Iskerin laajennusosaan Proffan kellarin vuonna 1982. Liiketoiminta kuitenkin kaatui 1990-luvun alun lamassa. Iskerin ovimiehenä toiminut Teppo Toivanen vuokrasi tilan ylioppilaskyläsäätiöltä vuonna 1993 ja hankki Harjanteiden konkurssipesästä tarpeellisia varusteita kuten tuoleja. Hän oli jo aiemmin yrittänyt hankkia ravintolan omistukseensa. 1990-luvun puolivälissä hän laajensi ravintolan tiloja yläkerran kabinetteihin.


title: Proffan kellari

text: Proffan kellarilla on ollut kampusbaarina suuri merkitys turkulaisille opiskelijoille. Ravintolan tiloissa opiskelijat ovat järjestäneet juhlia, tapaamisia ja kokouksia. Sitä on kutsuttu turkulaisten opiskelijoiden instituutioksi. Ravintolan kulta-aikaa oli 1990-luku, jolloin tiloissa järjestettiin paljon opiskelijajuhlia. Toivasen mukaan 95 prosenttia asiakkaista oli opiskelijoita. Hän oli alusta alkaen pyrkinyt tekemään paikan opiskelijaystävälliseksi. Ravintola tunnetaankin ”opiskelijoiden olohuoneena”.


title: Proffan kellari

text: Ravintolan historiasta on suunnitteilla julkaisun tekeminen.


title: Proffan kellari

text: Huhtikuussa 2016 ravintoloitsija Teppo Toivanen ilmoitti lopettavansa ravintolan ylioppilastalo A:n remontin takia. Kesällä 2016 ilmoitettiin, että uudet omistajat avaavat ravintolan samalla nimellä ja paikalla syksyllä. Ravintola avattiin uusien omistajien omistajien toimesta remontin jälkeen 12. syyskuuta 2016.


title: Proffan kellari

text: Keväällä 2016 lukuisat opiskelijayhdistykset järjestivät ennen ravintolan sulkemista Viikko Proffassa -tapahtuman. Tapahtumaan kuului myös Akateemisen Aurajokilaivuriyhdistyksen järjestämä appro, jonka osallistujat keräsivät ravintolassa käynnistä leimoja viikon jokaiselta päivältä. Toivanen itse lahjoitti jäähyväisviikolla 2 000 euroa Tyyn järjestöille.


title: Emma Kivekäs

text: Emma Irene Kivekäs (5. huhtikuuta 1898 Hollola – 19. huhtikuuta 1956) oli suomalainen taidemaalari.